title: Rannalla (kappale)

text: Rannalla on Vesa Tuomen säveltämä ja Tuula Heikkilän sanoittama tangolaulu vuodelta 1989, jolloin Tuomi voitti Seinäjoen Tangomarkkinoiden sävellyskilpailun kyseisellä kappaleella. ”Rannalla” on julkaistu Arja Korisevan tuplaplatinaa myyneellä esikoisalbumilla "Arja Koriseva" sekä tangomarkkinoiden omalla platinalevyrajan ylittäneellä julkaisulla "Tangokuningatar ja kuningas", jolla sen esittää niin ikään Arja Koriseva. Vuonna 1995 kappale julkaistiin kokoelmalevyllä "Tango – Parhaat", jolla Korisevaa säestää Seinäjoen Orkesteri Atso Almilan johdolla.


title: Olavi Wanne

text: Kaarlo Jaakko Olavi Wanne (9. maaliskuuta 1906 Jyväskylä – 1970) oli suomalainen diplomaatti ja sukututkija.


title: Olavi Wanne

text: Olavi Wanteen vanhemmat olivat rovasti Konrad Edvard Wanne (1869–1923) ja Maria Lovisa Kraft. Hän valmistui filosofian kandidaatiksi 1932.


title: Olavi Wanne

text: Wanne oli avustajana ulkoasianhallinnossa 1932–1938, ulkoasiainministeriön jaostosihteerinä vuodesta 1938 ja jaostopäällikkönä vuodeta 1946. Hän oli 1. lähetystösihteerinä Ankarassa vuodesta 1947 ja Bukarestissa vuodeta 1949 toimien va. asiainhoitajana miltei koko ajan. Wanne oli sitten jaostopäällikkönä ja ulkoasiainministeriön passitoimiston päällikkönä vuodesta 1952 alkaen. Wanne johti pääkonsulina Itä-Berliinissä Suomen kaupallista edustustoa 1960-luvun alussa ja hän oli 1963-1968 asiainhoitajana Australiassa.


title: Olavi Wanne

text: Wanne oli sihteerinä Suomen ylioppilaskuntien liitossa 1928–1932, Parlamenttienvälisen 1iiton Suomen ryhmässä 1943–1947 ja Suomen sukututkimusseurassa 1941–1947. Hän oli AKS:n Suomen Heimo-lehden päätoimittajana 1927, Suomen sukututkimusseuran julkaiseman aikakauslehti Genoksen päätoimittajana 1941–1943, Suomen sukututkimusseuran vuosikirjan päätoimittajana 1942–1947 ja Uuden Sukukirjan päätoimittajana 1945–1948 ja vuodesta 1952 eteenpäin. Wanne sai lähetystöneuvoksen arvon 1949.


title: Olavi Wanne

text: Olavi Wanne oli naimisissa vuodesta 1931 Freja Margareta Ahlgrenin kanssa.


title: Helena (Kreikan ja Tanskan prinsessa)

text: Prinsessa Helena (s. 2. toukokuuta 1896 Ateena, Kreikka – 28. marraskuuta 1982 Lausanne, Sveitsi ) oli Kreikan ja Tanskan prinsessa, Romanian kuningatar ja kuningataräiti. Toisen maailmansodan aikana kuningataräitinä hän pyrki pelastamaan romanialaisia juutalaisia uhkaavasta joukkomurhasta, jonka vuoksi hänet nimitettiin kuolemansa jälkeen juutalaisten pelastajana Vanhurskaat kansakuntien joukossa-ryhmään.


title: Helena (Kreikan ja Tanskan prinsessa)

text: Helena syntyi Kreikan kruununprinssin ja myöhemmän hallitsijan Konstantin I:n (1868–1923) ja hänen puolisonsa Preussin prinsessa Sofian (1870–1932) kolmantena lapsena. Prinsessa Sofia oli Saksan keisarin Fredrik III:n ja Britannian prinsessan Viktorian tytär.


title: Helena (Kreikan ja Tanskan prinsessa)

text: Kreikan kuningashuoneen tilanne oli 1910-luvun lopulla hyvin epävakaa I maailmansodan loppuvaiheessa. Isä kuningas Konstantin I joutui eroamaan ja lähtemään perheensä kanssa maanpakoon. Vain veli Aleksanteri sai jäädä maahan, ja hänestä tuli Kreikan kuningas. Aleksanteri kuoli lemmikkiapinansa puremaan, ja samaan aikaan isä-Konstantinia vastustaneet voimat kokivat poliittisen tappion. Näin syksyllä 1920 palasi kuningas Konstantin perheensä kanssa ml. prinsessa Helena takaisin Kreikkaan.


title: Helena (Kreikan ja Tanskan prinsessa)

text: Prinsessa Helena oli tavannut maanpakolaisuusaikana Sveitsin Lausannessa Romanian kruununprinssi Carolin. Avioliitto solmittiin Ateenassa maaliskuussa 1921. Perillinen prinssi Mikael syntyi lokakussa 1921. Romanian kruununprinssiparin avioliitto hajosi nopeasti, sillä kruununprinssi Carol tutustui Magda Lupescuun, jonka kanssa Carol esiintyi julkisesti. Tämä johti siihen, että kuningas Ferdinand nimitti nuoren Mikaelin kruununprinssiksi syrjäyttäen Carolin, joka lähti rakastajattarensa Magda Lupescun kanssa maanpakoon. Kuningas Ferdinandin kuolema vuonna 1927 johti siihen, että Mikaelin nimissä Romaniaa johti hallitsijaneuvosto, jossa yhtenä jäsenenä oli Carolin nuorempi veli prinssi Nikolai. Tätä aikaa kesti vain kolme vuotta ja Carol palasi kesäkuussa 1930 takaisin ja valittiin kuninkaaksi. Mikaelista tuli kruununprinssi. Prinsessa Helena ei halunnut enää asua Romaniassa, vaan muutti vuonna 1932 Italian Firenzeen. Kruununprinssi Mikaelilla ja äidillä, prinsesessa Helenalla oli oikeus tavata kaksi kertaa vuodessa.


title: Helena (Kreikan ja Tanskan prinsessa)

text: Maanpakolaisuus jatkui seuraavat kahdeksan vuotta. Käynnistynyt II maailmansota ja Romanian kannalta kielteiset aluejärjestelyt johtivat kuningas Carolin vallasta luopumiseen syyskuussa 1940 ja marsalkka Ion Antonescun nousuun maan todelliseksi hallitsijaksi. Nuoresta 19-vuotiaasta Mikaelista tuli kuningas ilman todellista valtaa toimien lähinnä seremoniallisessa roolissa. Marsalkka Antonescu pyysi prinsessa Helenaa tällöin palamaan Romaniaan tukemaan kuninkaaksi noussutta poikaansa Mikaelia. Kuningataräidin roolissa Helena pyrki vaikuttamaan Romanian patriakka Nikodimin tukemana sodan aikana 1940-44 marsalkka Antonescuun ja Romaniassa toimiviin saksalaisiin johtohenkilöihin, jottei Romanian juutalaisia karkotettaisi keskitysleireihin. Toisen maailmansodan aikana kuningataräiti Helena tapasi silloisen Euroopan suurvallan Saksan johtajan Adolf Hitlerin kaksi kertaa. Joulukuussa 1940 sisarensa prinsessa Irenen kanssa he keskustelivat Saksassa Kreikan ja Romanian kohtalosta uuden Euroopan osana. Keväällä 1941 hän tapasi poikansa kanssa Hitlerin Italiassa.


title: Helena (Kreikan ja Tanskan prinsessa)

text: Elokuun lopulla 1944 tilanne muuttui jälleen, kun puna-armeija lähestyi Romanian rajoja. Kuningas Mikael syrjäytti ja vangitutti marsalkka Antonescun. Sen jälkeen Romania teki rauhan Neuvostoliiton ja muiden liittoutuneiden kanssa kääntyen natsi-Saksaa vastaan. Vuoden 1945 aikana Romaniassa kommunistit liittolaisineen saivat Neuvostoliiton tukemana ja painostamana entistä suuremman poliittisen vallan. Tässä vaiheessa kuningataräiti Helena oli poikansa, kuningas Mikaelin tärkein tuki. Tilanne ajautui lopulta siihen, että kuningas Mikaelin oli erottava kommunistihallinnon painostamana ja uhkailemana 30. joulukuuta 1947. Kuningas, kuningataräiti ja kuningashuoneen muut jäsenet poistuivat maasta 4. tammikuuta 1948.


title: Helena (Kreikan ja Tanskan prinsessa)

text: Suurimman osan maanpakoajastaan kuningataräiti Helena vietti Firenzessä, jossa hänellä oli omistuksessaan huvila Villa Sparta. Vuonna 1979 hän muutti Sveitsiin terveydellisistä syistä, missä hänen poikansa asui perheensä kanssa. Kuningataräiti Helena kuoli Lausannessa 86 vuoden iässä. Hänet haudattiin Lausannen hautausmaalla rinnallaan hänen serkkunsa Kreikan prinsessa, Jugoslavian prinssihallitsijan puoliso prinsessa Olga hänen puolisonsa Jugoslavian prinssihallitsija Paul ja heidän poikansa Nikola.


title: Helena (Kreikan ja Tanskan prinsessa)

text: Kuolemansa jälkeen hänet nimettiin sodan aikaisesta työstä holokaustin uhrien pelastajana Yad Vashem -muistomerkissä nimettyyn Vanhurskaat kansakuntien joukossa-ryhmään.


title: Suomen urheilu 1961

text: Suomen urheilu 1961 käsittelee vuoden 1961 merkittäviä uutisia ja tapahtumia suomalaisessa urheilussa.


title: Suomen urheilu 1961

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1961

text: Erillisellä naisten listalla kuusi parasta olivat:


title: CHARA

text: Center for High Angular Resolution Astronomy (CHARA) on optinen interferometrinen järjestelmä. Sen omistaa Georgian osavaltionyliopisto. Se sijaitsee Mount Wilsonilla, Kaliforniassa. Se on maailman voimakkain interferometri.


title: Andrei Kozyrev

text: Andrei Vladimirovitš Kozyrev ( (s. 27. maaliskuuta 1951 Bryssel, Belgia) oli Venäjän ulkoministeri vuosina 1991–1996. Hän erosi virasta 9. tammikuuta 1996 virallisena syynätultuaan valituksi edellisen vuoden puolella kansanedustajaksi. Häntä pidettiin uudistusmielisenä, ja vanhoilliset kommunistit olivat jo pitkään arvostelleet häntä myötämielisyydestä lännen suuntaan.


title: Andrei Kozyrev

text: Kozyrevin isä oli hänen syntymäaikanaan diplomaattina Brysselissä. Kozyrev opiskeli Moskovan kansainvälisten suhteiden instituutissa pääaineenaan historia. Valmistuttuaan hän meni ulkoministeriön palvelukseen. Hänestä tuli Venäjän ulkoministeri 1990, ja kun Venäjän federaatio muodostui, hänestä tuli sen ulkoministeri loppuvuodesta 1991 tammikuuhun 1996 asti.


title: Suomen urheilu 1962

text: Suomen urheilu 1962 käsittelee vuoden 1962 merkittäviä uutisia ja tapahtumia suomalaisessa urheilussa.


title: Suomen urheilu 1962


title: Suomen urheilu 1962


title: Jayson Shaw

text: Jayson Shaw (s. 13. syyskuuta 1988) on skotlantilainen poolin pelaaja. Hän on vuoden 2010 maailmanmestari Blackballissa.


title: Shane Van Boening

text: Shane Van Boening (s. 14. heinäkuuta 1983) on yhdysvaltalainen poolin pelaaja. Hän on kuulovammainen ja käyttää kuulokkeita, mutta se ei ole rajoittanut hänen pelaamistaan. Van Boening on saanut paljon kiitosta muilta ihmisiltä hyvästä käyttäymisistä otteluissa ja alkoholin poistamisesta.


title: Isak Gustaf Clason

text: Isak Gustaf Clason (30. heinäkuuta 1856 Rottneby, Stora Kopparbergin pitäjä – 19. heinäkuuta 1930 Rättvik) oli ruotsalainen arkkitehti. Hänen tuotantonsa edustaa kertaustyylejä, kuten uusrenessanssia ja uusbarokkia. Clasonin tunnetuin suunnittelutyö on Tukholman Nordiska museet -museo.


title: Isak Gustaf Clason

text: Clason kävi koulunsa Tukholmassa ja aloitti vuonna 1874 opinnot teknillisessä korkeakoulussa. Hän opiskeli aluksi koneinsinööriksi, mutta siirtyi vuonna 1877 arkkitehtilinjalle ja viimeisteli opintonsa vuosina 1879–1881 kuninkaallisessa taideakatemiassa, jossa hänen opettajanaan toimi F. W. Scholander. Oltuaan kaksi vuotta teknillisen korkeakoulun assistenttina ja yli-intendentinviraston ylimääräisenä arkkitehtina Clason perusti oman toimiston vuonna 1883. Yhtiökumppanina hänellä oli aluksi Kasper Salin. Clason matkusti vuosina 1883–1886 Euroopassa. Hän oli vuodesta 1889 kuninkaallisen taideakatemian jäsen ja vuosina 1890–1904 arkkitehtuurin professori teknillisessä korkeakoulussa. Hän kuului Tukholman kaupunginvaltuustoon vuosina 1900–1910 sekä useisiin kaupungin lautakuntiin. Vuodesta 1899 Clason kuului myös Nordiska museetin johtokuntaan ja oli vuodesta 1906 sen puheenjohtaja. Vuosina 1904–1917 hän oli yli-intendentinviraston ensimmäinen intendentti ja vuosina 1918–1923 rakennushallituksen rakennusneuvos.


title: Isak Gustaf Clason

text: Clason oli vuodesta 1907 kuninkaallisen tiedeakatemian jäsen ja hänet vihittiin Uppsalan yliopiston kunniatohtoriksi vuonna 1917. Hänen poikansa Gustaf ja Peder Clason olivat molemmat arkkitehteja.


title: Isak Gustaf Clason

text: Clason teki läpimurtonsa Tukholmaan suunnitelluilla yksityistaloilla, kuten Strandvägenin uusrenessanssityyliset Thaveniuksen talo ja Bünsowin talo (1888). Tukholman vanhaankaupunkiin valmistunut Österlånggatan 14 (1889) jäljitteli 1600-luvun kauppiastaloja. Niitä seurasivat italialaista renessanssia jäljittelevä Östermalmin kauppahalli (1889, Kasper Salinin kanssa), hollantilaista renessanssia edustava norlantilaisen osakunnan talo Uppsalassa ja venetsialaista gotiikkaa mukaileva Hallwylin palatsi Tukholmassa. Clasonin suurin monumentaalityö on Tukholman Djurgårdenilla sijaitseva mahtava Nordiska museet, jonka arkkitehtuuri sai innoitusta muun muassa Ruotsin ja Tanskan vanhoista linnoista. Hän voitti sen suunnittelukilpailun vuonna 1889 yhdessä Magnus Isæuksen kanssa, mutta Isæuksen kuoltua jo seuraavana vuonna Clason viimeisteli suunnittelmat yksin. Museo valmistui vuonna 1907. Noihin aikoihin nuorempi arkkitehtipolvi alkoi kritisoida Clasonia historiallisten eurooppalaisten tyylisuuntien kierrättämisestä, joten hän siirtyi myöhäistuotannossaan mukailemaan uutta kansallisromanttista tyyliä.


title: Isak Gustaf Clason

text: Clasonin muita suunnittelutöitä ovat Adelswärdin talo Tukholman Strömgatanilla (1890), Göteborgin lennätintalo (1891), Eskilstunan raatihuone (1893), Hjularödin linna (1894, L. I. Wahlmanin kanssa), von Rosenin palatsi Tukholmassa (1896), Tessinin barokkiarkkitehtuuria mukaileva säätyjen yleisen palovakuutuslaitoksen talo Tukholman Skeppsbronilla (1901), Varsovan puhelinlaitoksen talo Puolassa (1902), Norrköpingin raatihuone (1905), Skånen hypoteekkiyhdistyksen talo Lundissa (1917), Centralbankin talo Tukholman Kustaa Aadolfin torilla (1920), Timmermansorden-veljeskunnan talo Tukholmassa (1920), Södertäljen raatihuone (1921), sekä Hanebergin (1912) ja Adelsnäsin (1921) kartanoiden päärakennukset. Hän suunnitteli myös Kronovallin linnan uudistustyöt.


title: Francina Armengol

text: Francesca Lluc Armengol Socías (s. 11. elokuuta 1971 Inca) on espanjalainen poliitikko. Armengol on Baleaarien saarten aluejohtaja heinäkuusta 2015 alkaen.


title: Francina Armengol

text: Armengol on koulutukseltaan farmasian lisensiaatti.


title: Pystyliputus

text: Liputus voidaan suorittaa joskus pystyliputuksena niin, että lippu riippuu kapeampi sivu ylöspäin. Näin tehdään esimerkiksi monissa halleissa järjestettävissä urheilutapahtumissa, kuten jääkiekko- ja curling-otteluissa.


title: Pystyliputus

text: On monia tapoja asettaa lippu pystyasentoon. Yleisohjeiden mukaan lippu tulisi asentaa niin, että lipun ylävasen kenttä olisi pystyliputuksessakin ylävasemmalla. Tämä siis tarkoittaisi sitä, että lippu käännetään ensin 90 astetta myötäpäivään, minkä jälkeen se kiepautetaan keskeltä nurinpäin. Jokaisen valtion lipulla on kuitenkin omat ohjeensa lipun kääntämiseen. Näitä perusohjeita voidaan ajatella olevan karkeasti neljä:Muutamilla mailla on omat ohjeensa lipun pystyasennossa esittämiseen, esimerkiksi:


title: Bruce Rauner

text: Bruce Vincent Rauner (s. 18. helmikuuta 1957 Chicago, Illinois) on yhdysvaltalainen liikemies, filantrooppi ja republikaanisen puolueen poliitikko. Hän on toiminut vuodesta 2015 lähtien Illinois’n kuvernöörinä.


title: Bruce Rauner

text: 20. kesäkuuta 2016 Rauner vahvisti pyrkivänsä uudelleenvalituksi vuoden 2018 kuvernöörivaaleissa. Maaliskuussa 2018 hän voitti republikaanisen puolueen esivaalit. Raunerin vastustaja oli Jeanne Ives, osavaltion edustajainhuoneen jäsen. Marraskuun kuvernöörivaaleissa hän kohtasi demokraattien J. B. Pritzkerin, jolle hän hävisi. Pritzker astuu kuvernöörin virkaan tammikuussa 2019.


title: Matt Williams (koripalloilija, 1993)

text: Matthew ”Matt” Williams jr. (s. 14. lokakuuta 1993 Orlando, Florida) on yhdysvaltalainen koripalloilija, pelipaikaltaan heittävä takamies. Hän on pelannut ammattilaisurallaan NBA:ssa, NBA:n kehityssarjassa ja Suomen pääsarjassa.


title: Matt Williams (koripalloilija, 1993)

text: Williams pelasi yliopistokoripalloa UCF-yliopistossa vuosina 2012–2017. Viimeisellä yliopistokaudellaan hän oli konferenssinsa kolmanneksi tarkin kolmen pisteen korien heittäjä.


title: Matt Williams (koripalloilija, 1993)

text: Williamsia ei varattu NBA:n . Hän kuului Miami Heatin NBA:n kesäliigajoukkueeseen ja teki Heatin kanssa pelaajasopimuksen heinäkuussa. Williams pelasi valtaosan kaudestaan Heatin farmijoukkue Sioux Falls Skyforcessa 10,2 pisteen ja 2,7 levypallon ottelukohtaisilla keskiarvoilla. Joulukuussa 2017 hän pelasi hajaminuutteja myös NBA:ssa Heatin joukkueessa kolmessa ottelussa yltäen pisteille niistä kahdessa. Vuodenvaihteessa Heat vapautti Williamsin sopimuksestaan, ja tämä pelasi kevään Skyforcessa.


title: Matt Williams (koripalloilija, 1993)

text: Syyskuussa 2018 Williams siirtyi pelaamaan Eurooppaan tehtyään sopimuksen Suomen pääsarjassa pelanneen KTP-Basketin kanssa. Kauden alussa Williamsin sopimuksen purkamista mietittiin, mutta hän paransi pelaamistaan. Korisliigan piste-ennätyksensä 22 Williams heitti seitsemän kolmen pisteen korin voimin Seagullsia vastaan 28. joulukuuta 2018.


title: Matt Williams (koripalloilija, 1993)

text: Vuodenvaihteen jälkeen Williamsin oli tarkoitus palata Yhdysvaltoihin valmistautuakseen lapsensa syntymään. Myös arvokkaampien pelaajasopimusten mahdollisuudella arvioitiin olleen osaa Williamsin lähtöön KTP:stä. Tämä osoittautuikin todeksi Williamsin tehtyä pian sopimuksen Kreikan pääsarjajoukkue Kymis BC:n kanssa.


title: M-Klubi

text: M-Klubi (Markkinoinnin ainejärjestö), on Turun yliopiston markkinoinnin opiskelijoiden ainejärjestö. Yhdistys on perustettu vuonna 1978 ja sillä on noin 200 jäsentä.


title: M-Klubi

text: Merkittävimmän ja näkyvimmän osan ainejärjestön toiminnasta muodostavat erilaiset jäsenistön vapaa-aikaan ja opintoihin liittyvät järjestelyt.


title: M-Klubi

text: Markkinoinnin ainejärjestöllä on pitkä historia ensimmäisenä ainejärjestönä Turun kauppakorkeakoulussa.


title: Eetu Kekomäki

text: Edvard (Eetu) Kekomäki, ent. Johansson (7. helmikuuta 1874 Hausjärvi – 7. kesäkuuta 1960 Savonlinna) oli suomalainen opettaja ja Savonlinnassa vuosikymmeniä vaikuttanut kunnallismies.


title: Eetu Kekomäki

text: Kekomäen vanhemmat olivat ratavartija Josef Johansson ja Matleena Myllyntausta. Hänen ensimmäinen puolisonsa vuodesta 1901 oli Aina Karoliina Lidbohm (k. 1925) ja toinen vuodesta 1935 Elli Karvinen. Kekomäki tuli ylioppilaaksi 1894 ja valmistui filosofian kandidaatiksi 1899. Hän työskenteli historian, suomen ja saksan kielen lehtorina Savonlinnan lyseossa vuodesta 1901 aina vuoteen 1941 asti. Savonlinnan kaupungin kansakoulujen tarkastaja hänestä tuli 1905 ja Savonlinnan säästöpankin kamreeri 1908. Kekomäki oli Savonlinnan holhouslautakunnan esimies vuodesta 1903 vuoteen 1935, Olavinlinnan hoitokomitean jäsen vuodesta 1905 ja samasta vuodesta Savonlinnan kaupunginvaltuuston jäsen, vuoteen 1953 asti. Valtuuston puheenjohtaja hänestä tuli 1910 ja hän hoiti tehtävää aina vuoteen 1947 saakka. Kaupunkineuvoksen arvonimi Kekomäelle myönnettiin ensimmäisenä Suomessa.


title: Paavo Simelius

text: Paavo Ilmari Simelius (15. syyskuuta 1893 Haukivuori – 25. elokuuta 1978 Mona Vale, New South Wales, Australia) oli suomalainen juristi ja diplomaatti.


title: Paavo Simelius

text: Simeliuksen vanhemmat olivat asemapäällikkö Jaakko Kustaa Simelius (1865–1928) ja Elin Olga Matilda Vikman (1871–1965).


title: Paavo Simelius

text: Simelius suoritti 1915 oikeustutkinnon Helsingin yliopistossa. Hän oli ulkoministeriön palveluksessa ja oli muun muassa Suomen asiainhoitajana Sydneyssä Australiassa 1949–1958. Hän oli jo aiemmin ollut Suomen konsulina Sydneyssä 1935–1941. Muita Simeliuksen asemapaikkoja olivat New York, Seattle ja Rotterdam. Simelius sai pääkonsulin arvonimen 1941.


title: Paavo Simelius

text: Paavo Simelius oli naimisissa vuoteen 1971 saakka Aino Hellin Pylkkäsen (1900–1971) kanssa ja vuodesta 1973 australialaisen kuvaamataidon opettaja Josephine Worthin kanssa. Paavo Simeliuksen nuorempi veli oli puolustusvoimien komentaja ja jalkaväen kenraali Sakari Simelius.


title: Kidd-luokka

text: Kidd-luokka oli Yhdysvaltain laivaston neljän 1980-luvun alussa valmistuneen aluksen muodostama hävittäjäluokka, joka perustui Spruance-luokkaan. Luokan alukset oli kuitenkin suunniteltu yleiskäyttöisemmiksi eikä ainoastaan sukellusveneidentorjuntaan kuten edeltäjänsä. Alusten ilmatorjuntakykyä muun muassa lisättiin merkittävästi.


title: Kidd-luokka

text: Alun perin alukset tilattiin Iranin laivastolle, mutta tilaus peruuntui 1979 Iranin vallankumouksen alkaessa. Yhdysvaltain laivasto vastaanotti tilatut alukset. Koska alukset oli varustettu kuuman ilmanalan vaatimalla ilmastoinnilla ja muilla Lähi-Idän vaatimilla järjestelmillä ne palvelivat nimenomaan Persianlahdella. Alukset poistettiin palveluksesta 1990-luvun lopulla ja ne myytiin Taiwanille, joka liitti ne laivastoonsa.


title: Toivo Ilmari Kala

text: Toivo Ilmari Kala (19. maaliskuuta 1909 Helsinki – 18. lokakuuta 1999) oli suomalainen diplomaatti.


title: Toivo Ilmari Kala

text: Toivo Kalan vanhemmat olivat filosofian maisteri, rautatiehallituksen tilastokonttorin johtaja Juho Heikki Kala ja Maija Forsgrén. Hän valmistui kauppatieteen kandidaatiksi 1933 ja filosofian maisteriksi 1950.


title: Toivo Ilmari Kala

text: Kala oli vt. avustajana Suomen Tokion lähetystössä 1933–1939, vt. konsulina Shanghaissa Kiinassa 1939, vt. jaostosihteerinä ulkoministeriössä 1939–1941, kaupallisena avustajana ja 1. lähetystösihteerinä Ankarassa 1941–1947 sekä vt. jaostopäällikkönä ulkoministeriössä 1947–1949 ja jaostopäällikkönä 1949–1951 ja 1951–1952. Hän oli vt. asiainhoitajana Budapestissa 1951, konsulina Tel-Avivissa Israelissa 1952 ja Suomen asiainhoitajana Tel-Avivissa 1952–1958 ja Sydneyssä Australiassa 1958–1963.


title: Toivo Ilmari Kala

text: Toivo Kala oli naimisissa vuodesta 1942 Helmi Marquita Carpelanin (1915–2008) kanssa. Toivo Kala on haudattu Hietaniemen hautausmaalle.


title: Willehard Korander

text: Willehard Korander (s. 24. heinäkuuta 1981) on suomalainen näyttelijä. Korander on valmistunut teatteritaiteen maisteriksi Teatterikorkeakoulusta vuonna 2007. Hän on näytellyt televisiosarjoissa "Ihon alla" ja "".


title: Willehard Korander

text: Korander on näytellyt myös Svenska Teaternissa, Viiruksessa, Unga Teaternissa, Åbo Svenska Teaterissa ja Wasa Teaterissa.


title: Flavanonit

text: Flavanonit ovat flavonoideihin kuuluvia aromaattisia heterosyklisiä orgaanisia yhdisteitä. Flavanoneja esiintyy useissa eri kasveissa erityisesti sitruksissa, asterikasveissa ja hernekasveissa. Erilaisia flavanoneja tunnetaan yli 300.


title: Flavanonit

text: Flavanonien rakenne koostuu bentseenirenkaasta, johon on fuusioitunut pyranonirengas. Pyranonirenkaan niin kutsuttuun 2-asemassa sijaitsevaan hiiliatomiin on sitoutunut bentseenirengas. Bentseenirenkaan konfiguraatio on tyypillisesti S. Kasvit muodostavat flavanoneja kalkoneista kalkoni-isomeraasientsyymin katalysoimana. Flavanonin perusrakenne esiintyy kasveissa usein glykosideissa. Kasvit muodostavat flavanoneista edelleen muita flavonoideja kuten flavoneja ja isoflavoideja. Flavanoneihin kuuluvia yhdisteitä ovat muun muassa naringeniini, hesperetiini, pruniini ja eriodiktyoli


title: Sykloni Luban

text: Sykloni Luban oli lokakuussa 2018 Arabianlahdella muodostunut alueelle poikkeuksellisen voimakas sykloni, joka aiheutti voimakkaita tuulia, ennätyksellisiä sademääriä, tulvia ja mutavyöryjä. Sen tuulet olivat kovimmillaan 11. lokakuuta, lähes 40 m/s.


title: Sykloni Luban

text: Luban oli Arabianmeren kolmas sykloni vuonna 2018. Se nostatti 8 metriä korkeita aaltoja.


title: Josef Joakim Simelius

text: Josef (Jooseppi) Joakim Simelius (8. marraskuuta 1867 Paavola – 1. heinäkuuta 1942 Kuopio) oli suomalainen kirkkoherra, tuomiorovasti ja valtiopäivämies.


title: Josef Joakim Simelius

text: Simeliuksen vanhemmat olivat lukkari Josef (Juuso) Simelius ja Jenny Teodora Stenbäck. Hän pääsi ylioppilaaksi 1885 Oulun suomalaisesta yksityislyseosta ja suoritti teologian erotutkinnon Helsingin yliopistossa 1888. Simelius vihittiin papiksi 1890.


title: Josef Joakim Simelius

text: Simelius oli kirkkoherran apulaisena Nivalassa ja v.t. kirkkoherrana siellä 1890–1893. Hän oli sitten kirkkoherran apulaisena Kuopiossa 1893–1898 ja hän hoiti Kuopiossa myös Kuopion lääninvankilan ja Niuvanniemen sairaalan saarnaajan virkaa. Simelius oli kirkkoherrana Torniossa 1898–1907, Uudenkaupungissa 1907–1917 ja Kuopion kaupunkiseurakunnassa vuodesta 1917. Hän oli Kuopion tuomiorovastina 1939–1942, Oulun tuomiokapitulin asessorina 1921–1927, Uudenkaupungin valtuuston jäsenenä ja puheenjohtajana 1911–1918 sekä pappissäädyn edustajana säätyvaltiopäivillä 1904–1905. Kirkolliskokouksen jäsenenä Simelius oli 1903–1937.


title: Josef Joakim Simelius

text: Simelius oli naimisissa vuodesta 1902 Helmi Johanna Helmisen kanssa. Heidän lapsiaan olivat Helsingin yliopiston geofysiikan professori Heikki Simojoki, arkkipiispa Martti Simojoki ja muistelmakirjailija Aili Simojoki.


title: Munakunta

text: Munakunta (vuoteen 1978 Vientikunta Muna) on suomalaisten kananmunantuottajien osuuskunta, joka harjoitti munien tukku-, vähittäis- ja vientikauppaa. Nyt se on osa yhteispohjoismaista DAVA Foodsia. Kananmunien tuotemerkkinä on Kultamuna.


title: Munakunta

text: Tammikuussa 1922 kaupparekisteriin merkitty Vientikunta Muna r.l. syntyi aikana, jolloin sekä suomalainen siipikarjatalous että osuustoiminta kehittyivät nopeasti. Se perustettiin munantuottajien osuuskuntien (joita oli 78 vuoden 1916 lopussa) keskusliikkeeksi hoitamaan munien laadunvalvontaa sekä myyntiä niin kotimaassa kuin vientimarkkinoilla..


title: Munakunta

text: 1970-luvun loppupuolella toiminta oli painottunut Suomen markkinoihin niin, että nimi muutettiin 1978 Munakunnaksi. Vuoden 2007 paikkeilla jäseniä oli 300 ja munia käsiteltiin vuodessa noin 33 miljoonaa kiloa. Munakunnan markkinaosuus kotimaan vähittäiskaupasta oli tuolloin noin 65 prosenttia.


title: Munakunta

text: 2010-luvun keskivaiheilla Munakunta liittoutui tanskalaisen Hedegaard Foodsin ja ruotsalaisen Lantägg AB:n kanssa ja siirsi koko liiketoimintansa uuteen DAVA Foods -yhtiöön. Yrityskaupan myötä tanskalainen Danish Agro sai määräysvallan myös Suomessa ja Virossa toimivassa Muna Foodsissa.


title: Tampereen kaupunginmuseo

text: Tampereen kaupunginmuseo oli Tampereen kaupungin ylläpitämä kulttuurihistoriallinen museo, joka sijaitsi Hatanpään alueella. Museo perustettiin Hämeen museoseuran aloitteesta, samassa yhteydessä kun Tampereelle vuonna 1969 luotiin kunnallinen museotoimi. Hatanpään kartanon päärakennus remontoitiin 1969–1970 ja muutettiin kaupunginmuseoksi. Se aloitti toimintansa vuonna 1970.


title: Tampereen kaupunginmuseo

text: Kaupunginmuseon näyttelytoiminta perustui pitkälti Hämeen museoseuran kaupunkihistoriallisiin kokoelmiin. Kaupunginmuseon oma tallennustyö keskittyi etupäässä aineistoon, joka liittyi Tampereen kulttuurihistoriaan ja tamperelaisten elämänpiiriin. Käytännön syistä se keräsi lähinnä pieniä esineitä, sillä säilytystilat olivat ahtaat. Museotoimeen kuului kaupunginmuseon lisäksi Hämeen museo, Suomen koulumuseo, Tampereen teknillinen museo ja Tampereen luonnontieteellinen museo. Niiden kokoelmia hoidettiin ja kartutettiin keskitetysti, joten kaupunginmuseolla oli käytäntönä ohjata tilaa vievät esineet teknillisen museon kokoelmiin.


title: Tampereen kaupunginmuseo

text: Teknillinen museo kärsi pahoja vaurioita tulipalossa 1989, mikä pakotti kaupungin järjestelemään museotoimintaansa uudelleen. Samoihin aikoihin Tampellan tyhjeneville tehdasrakennuksille etsittiin uutta käyttöä. Museotoimi päätti rakentaa sinne nykyaikaisen museokeskuksen. Vuonna 1993 se luopui Hatanpään kartanosta. Kaupunginmuseo suljettiin, ja sen kokoelma siirtyi osaksi uutta museokeskusta. Vapriikki avautui yleisölle syksyllä 1996.


title: Utopia (kirjasintyyppi)

text: Utopia on antiikva-kirjasintyyppi tai fontti. Robert Slimbach suunnitteli sen Adobelle vuonna 1989. Utopia muistuttaa 1700-luvun siirtymäkauden antiikvoja Baskervillea ja Walbaumia. Utopia on kokonainen kirjainperhe, ja siitä on saatavilla kuusi eri leikkausta. Kirjasintyyppi sopii monenlaisiin tarkoituksiin, esimerkiksi mainoksiin sekä kirjojen ja lehtien leipätekstiin ja otsikoihin.


title: Verdana

text: Verdana on sans serif -kirjasintyyppi tai fontti, jonka Matthew Carter ja Tom Rickner suunnittelivat vuonna 1996. Verdana on kokonainen kirjainperhe, ja se on tarkoitettu ennen kaikkea internetiä ja näyttöpäätteitä varten. Verdanan leveys ja kirjainvälit tekevät kirjasintyypistä helppolukuisemman tietokonenäytöllä myös pienemmällä pistekoolla. Vaikka se onkin optimoitu tietokoneita varten, voi kirjasintyyppiä käyttää myös painotuotteissa. Verdana on yksi Microsoftin "Microsoft Core Fonts for the Web" -projektin fonteista, jotka sisältyvät Windows-käyttöjärjestelmiin. Verdana on laajasti käytetty, ja se kuuluu useimpien tietokoneiden perusfontteihin.


title: Niilo Simojoki

text: Niilo Armas Alarik Simojoki (9. lokakuuta 1910 Muhos – 10. joulukuuta 1992 Helsinki) oli suomalainen yleisesikuntaeversti joka kuului Suomen ilmatorjunnan keskeisiin kehittäjiin.


title: Niilo Simojoki

text: Simojoen vanhemmat olivat kirkkoherra Yrjö Heikki Simelius (1876–1971) ja hänen ensimmäinen puolisonsa Hilda Valerie Reudolph (1877–1940). Hän pääsi ylioppilaaksi Uudessakaupungissa 1929, valmistui Kadettikoulusta 1932 ja suoritti Sotakorkeakoulun 1937–1945.


title: Niilo Simojoki

text: Simojoki palveli aluksi Rannikkotykistörykmentti 2:ssä mutta sai sitten 1934 pyynnöstään siirron ilmatorjuntarykmenttiin Viipuriin. Jatkosodan aikana hän oli heinäkuusta 1942 päämajan ilmatorjuntaosaston ballistisen toimiston päällikkönä ja sai aikaan sen että ilmatorjuntaan tehtiin uusia hankintoja jotka tulivat osoittautumaan tarpeellisiksi Helsingin suurpommitusten aikana helmikuussa 1944. Simojoki oli Ilmatorjuntarykmentti 1:n rykmenttiupseerina 1944 ja sodan jälkeen hänestä tuli ilmavoimien esikunnan ilmatorjuntatoimiston päällikkö ja Sotakorkeakoulun opettaja. Helsingin ilmatorjuntarykmentin patteriston komentajana Simojoki oli vuodesta 1955. Hänestä tuli eversti 1956 ja rykmentin komentaja. Vuosina 1960-1966 Simojoki johti pääesikunnan ilmatorjuntaosastoa ja 1966–1970 hän oli Sotakorkeakoulun sotatekniikan opetuksen johtaja ja opettaja.


title: Niilo Simojoki

text: Niilo Simojoki oli naimisissa vuodesta 1934 voimistelunopettaja Siiri Tuulikki Palmun (1907-1995) kanssa. Simojoen veli oli jatkosodassa kaatunut teologian ylioppilas ja sotakirjailija Kaarlo Simojoki.


title: Niilo Simojoki

text: Nimellä "Niilo A. A. Simojoki":


title: Industria (kirjasintyyppi)

text: Industria on Neville Brodyn vuonna 1989 suunnittelema sans serif -kirjasintyyppi tai fontti. Industria on erittäin kapea ja kulmikas kirjasintyyppi, joka sopii parhaiten otsikoihin. Siitä on kaksi leikkausta, "Industria Solid" ja "Industria Inline".


title: Yö saaristossa

text: Yö saaristossa ("Kasztany") on Zbigniew Koreptan säveltämä puolalainen laulu vuodelta 1955. Suomessa Jaakko Salo sovitti sen tangoksi vuonna 1964, jolloin sen esitti Eija Merilä. Käännöstekstin teki Sauvo Puhtila. Alkuperäinen puolankielinen sanoitus, jonka on tehnyt Krystyna Wodnicka, käsittelee lähtemisen ja kaipauksen teemaa kuten suomalainenkin teksti, mutta saariston ja laivan sijasta siinä lauletaan syksyn saapumisesta ja kastanjapuun pähkinöiden putoamisesta.


title: Yö saaristossa

text: Eija Merilän lisäksi kappaleen ovat levyttäneet useat suomalaiset artistit, kuten Matti Salminen, Taneli Mäkelä, Arja Saijonmaa sekä Arja Koriseva. Puolassa ”Kasztany” on julkaistu muun muassa Edyta Górniakin esikoisalbumilla "Dotyk", joka ylitti platinalevyrajan nelinkertaisesti.


title: Yhdysvaltain sosialistipuolue

text: Yhdysvaltain sosialistipuolue voi viitata seuraaviin:


title: Sosiaalitoimisto

text: Sosiaalitoimisto (puhekielessä "sossu" tai slangiksi "fatta") on suomalainen kunnan palvelu, jonka kautta autaan vähäosaisia. Sosiaalitoimiston kautta jaetaan täydentävää ja ehkäisevää toimeentulotukea. Maaliskuussa 2014 Suomen hallitus teki päätöksen jolla sosiaalitoimiston etuuskäsittely yhdistettiin osaksi Kansanterveyslaitosta (Kela). Toimeentulotuki (perustoimeentulotuki) siirtyi Kelan käsiteltäväksi 1.1.2017.


title: Sosiaalitoimisto

text: Yhdistämistä Kelaan perusteltiin muun muassa keskittämisen ja automatisoinnin tuomilla hyödyillä ja sillä että myöntämisperusteet yhtenäistyvät. Ennen muutosta kuntien tulkinnoissa oli eroa ja kansalaisten yhdenvertaisuus ei toteutunut.


title: Gugudan

text: Gugudan () on eteläkorealainen tyttöbändi, joka teki debyyttinsä vuonna 2016.


title: Gugudan

text: Yhtyeen jäsenet:


title: Gugudan

text: Entinen:


title: Luettelo keskeisistä lääketieteen aiheista

text: Seuraava luettelo tarjoaa yleiskatsauksen lääketieteen eri aiheista:


text:
Lääketiede – terveyden ylläpitämiseen ja palauttamiseen sekä sairauksien ehkäisemiseen ja hoitoon kohdistuvaa tiede.
Lääketieteen historia


text: Lääketieteellinen biologia


text: Luettelo lääkkeistä


text: Lääketieteelliset laitteetLääketieteelliset opinnot


text: Lääketieteellinen tutkimus


title: Mikael Victorzon

text: Lars Mikael Victorzon (14. tammikuuta 1959 Maarianhamina – 8. syyskuuta 2018 Kihti) oli suomalainen kirurgi ja professori.


title: Mikael Victorzon

text: Victorzon opiskeli lääketiedettä Turun yliopistossa ja väitteli siellä tohtoriksi. Hänelle myönnettiin Helsingin yliopiston kirurgian dosentuuri, ja hän toimi Turun yliopiston kirurgian professorina vuodesta 2011. Hän työskenteli myös ylilääkärinä ja kirurgina Vaasan keskussairaalassa.


title: Mikael Victorzon

text: Victorzonin erikoisaloja olivat gastroenterologia ja lihavuuskirurgia.


title: Hiskias Kirjalainen

text: Hiskias Kirjalainen (1. marraskuuta 1847 Mikkelin pitäjä – 14. syyskuuta 1923 Mikkelin pitäjä) oli suomalainen maanviljelijä, kunnallisneuvos ja valtiopäivämies.


title: Hiskias Kirjalainen

text: Hiskias Kirjalaisen vanhemmat olivat talollinen Elias Eeronpoika Kirjalainen ja Elisabeth Lappalainen. Hänen ensimmäinen puolisonsa vuodesta 1868 oli Eeva Elisabeth Tuovinen (k. 1886) ja toinen vuodesta 1887 Helena Katarina Nousiainen. Kirjalainen oli paitsi maanviljelijä, myös sekatavara- ja halkokauppias. Hän edusti talonpoikaissäätyä valtiopäivillä 1891 ja 1900. Kirjalainen oli Otavan maanviljelyskoulun johtokunnan jäsen yli 30 vuotta. Hän toimi myös Mikkelin pitäjän lautakunnan jäsenenä vuodesta 1868 ja sen jälkeen kunnanvaltuuston jäsenenä. Vuoden 1891 valtiopäivillä Kirjalainen oli valtiovarainvaliokunnan jäsen ja vuoden 1900 valtiopäivillä vesioikeusvaliokunnan jäsen. Puoluekannaltaan hänet saattoi katsoa viimeistään alkuvuodesta 1903 lähtien vanhasuomalaiseksi.


title: Baijerin osavaltiovaalit 2018

text: Baijerin osavaltiovaalit 2018 järjestettiin 14. lokakuuta 2018. Vaaleissa valittiin paikat Baijerin maapäiville. Vuosikymmeniä vaaleissa vahvasti pärjännyt Baijerin kristillissosiaalinen unioni (CSU) menetti yli 10 prosenttia kannatuksestaan, kuten myös toinen suuri puolue Saksan sosiaalidemokraattinen puolue (SPD). Vihreät saivat vaalivoiton ja nousivat toiseksi suurimmaksi puolueeksi. Ensi kertaa vaaleihin osallistunut Vaihtoehto Saksalle (AfD) sai 22 paikkaa. Vaalien äänestysprosentti nousi 8,8 prosenttiyksikköä edellisistä vaaleista 72,4 prosenttiin.


title: Baijerin osavaltiovaalit 2018

text:
! colspan="2" rowspan="2" style="text-align:left;"| Puolueet
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="35"|+/–
! width="30"| Paikat
! width="35"|+/–


title: Paraša

text: Parašat hašavua (Hepreaksi: פָּרָשַׁת הַשָּׁבוּעַ) tai lyhyesti paraša, toiselta nimeltään sidra on Tooran viikkojakso, jota luetaan yhtenä viikkona juutalaisen jumalanpalveluksen yhteydessä. Sen resitoi julkisesti juutalaisten jumalanpalveluksien yhteydessä tähän tehtävään nimetty henkilö eli "baal kore". Sen lukeminen aloitetaan sapattina iltapäivän jumalanpalveluksessa, jossa siitä luetaan alkuosa, ja sama kohta luetaan uudelleen maanantain ja torstain aamupalveluksessa. Sapattiaamun jumalanpalveluksessa se luetaan kokonaan. Suurina juhlapyhinä viikkojakson sijasta luetaan kyseisen juhlan Toora-jakso. Juhlapyhinä ja sapattina sen lukua seuraa haftara, jossa luetaan kohta profeettojen kirjoista. Parašoita on yhteensä 54, ja ne kaikki luetaan yhden juutalaisen kalenterivuoden aikana.


title: Paraša

text: Jokaisella parašalla on nimi, joka tulee jostain sen ensimmäisessä lauseessa olevasta sanasta. Toora luetaan loppuun joka vuosi niin, että viimeinen jakso osuu Simhat Toraksi, jolloin tätä juhlistetaan synagogissa esimerkiksi tanssimalla ja laulamalla.


title: Aleksi Varttinen

text: Aleksi Varttinen (s. 26. kesäkuuta 1997 Eura) on suomalainen jääkiekkoilija, joka edustaa SM-liigajoukkue Porin Ässiä. Hän on pelannut kaudella 2018–2019 puolustajana, mutta on viettänyt aiemman junioriuransa hyökkääjänä.


title: Aleksi Varttinen

text: Varttinen on Panelian Raikkaan kasvatti. Hän juniorina sittemmin Porin Ässiin. Varttinen voitti kauden 2016–2017 päätteeksi A-nuorten SM-hopeaa.


title: Aleksi Varttinen

text: Kesällä 2018 Varttinen harjoitteli niin ikään try-out -sopimuksella Ässien SM-liigajoukkueen ringissä. Syyskuussa Ässät lainasi hänet yhden Suomen Cupin ottelun ajaksi Suomi-sarjajoukkue Karhu HT:hen. Varttinen debytoi kaudella 2018–2019 myös SM-liigassa. Hän teki liigadebyyttinsä 13. lokakuuta 2018 paikallisvastustaja Rauman Lukkoa vastaan. Varttinen merkittiin Ässien seitsemänneksi puolustajaksi. Hän sai ottelussa jääaikaa lopulta 10.34 minuuttia. Muutamaa päivää myöhemmin Varttinen sai Ässiin loppukauden kattavan jatkosopimuksen.


title: Aleksi Varttinen

text: Varttisen isoveli Matias pelaa Ässien SM-liigajoukkueessa. Aleksi Varttinen harrasti lapsena myös jalkapalloa Euran Pallossa.


title: Anders Ahlqvist

text: Anders Eric Olof Ahlqvist (17. helmikuuta 1945 Tukholma – 23. elokuuta 2018 Kirkkonummi) oli suomalainen kielitieteilijä (keltologi) ja professori.


title: Anders Ahlqvist

text: Ahlqvistin elämä ja ura olivat kansainvälisiä. Hän syntyi Ruotsissa ja vietti lapsuutensa Egyptissä, jossa hänen liikemies-isänsä toimi konsulina. Koulunsa Ahlqvist kävi Suomessa: Kauniaisissa ja Helsingin Nya svenska läroverketissä, jota hän tuli ylioppilaaksi vuonna 1963. Hän alkoi opiskella Helsingin yliopistossa klassillista filologiaa ja siirtyi vuonna 1966 yleiseen kielitieteeseen. Hän suoritti kandidaatintutkinnon vuonna 1968 ja siirtyi 1970-luvun alussa Edinburghiin, jossa hän väitteli tohtoriksi vuonna 1974 pääaineenaan keltologia. Hän työskenteli tutkijana Dublinissa, ja vuodesta 1976 hän hoiti muinaisiirin henkilökohtaista professuuria Galwayn yliopistossa. Irlannissa hän oli Suomen kunniakonsuli. Helsingin yliopistossa Ahlqvist hoiti yleisen kielitieteen professuuria 1988–1989 sekä vieraili keltologian professorina Utrechtin yliopistossa 2003–2004.


title: Anders Ahlqvist

text: Ahlqvist jäi Galwaysta eläkkeelle vuonna 2005 ja siirtyi professoriksi Sydneyn yliopistoon (2008–2013).


title: Kanatunkkari

text: Kanatunkkari ("Alphitobius diaperinus") eli kanalakuoriainen on pimikkökuoriaisten ("Tenebrionidae") heimoon ja "Alphitobius" sukuun kuuluva kovakuoriaislaji. Kanatunkkari on levinnyt laajasti maailmalle ja esiintyy myös Suomessa. Aikuiset kanatunkkarit ovat väriltään tumman punaruskeita tai mustia ja 5,5 - 7,0 mm pitkiä. Tuntosarvet ovat lyhyet ja nuijamaiset kasvaen lyhyttä kellertävää karvaa. Lajin toukat ovat väriltään keltaisia ja sylinterimäisiä ja pituudeltaan noin 15 mm. Toukista käytetään myös nimeä buffalomato. Kanakuoriaisen läsnäolon voi tunnistaa erittämästään epämiellyttävästä hajusta. Aikuiset kanakuoriaiset ovat suhteellisen pitkäikäisiä (400 päivää) ja osaavat lentää. Kanatunkkaria esiintyy kanaloissa ja broilerikasvattamoissa ja se voi toimia vektorina useille siipikarjan patogeeneille eli taudinaiheuttajille ja loisille. Kanakuoriaiset syövät esimerkiksi kananlantaa ja siinä eläviä kärpästoukkia sekä homeen pilaamaa viljaa ja jauhoja. Kanatunkkari muistuttaa ulkonäöltään samaan sukuun kuuluvaa kiiltotunkkaria ("Alphitobius laevigatus").


title: Kanatunkkari

text: Kanatunkkarin toukkia voidaan hyönteistaloudessa myydä ja markkinoida sekä valmistaa niistä elintarvikkeita.


title: Pan Amin lento 7

text: Pan Amin lento 7 oli Pan Amin maailmanympärilento, joka lähti San Franciscosta ja kulki länteen. Lennolla 8. marraskuuta 1957 käytetty Boeing 377 Stratocruiser 10-29 katosi koneen lentäessä reitin ensimmäistä osaa San Franciscosta Honoluluun. Kadonneessa koneessa oli 36 matkustajaa ja kahdeksan miehistön jäsentä. Koneesta ei löytynyt jälkeäkään, kunnes lentotukialus USS "Philippine Sean" miehistö löysi 14. marraskuuta ruumiita ja romua merestä noin 1 500 kilometriä Honolulusta itään.


title: Pan Amin lento 7

text: Koneesta lähetetystä viimeisestä radioviestistä arvioituun mereensyöksyaikaan kului 20 minuuttia, eikä hätäkutsua tuona aikana lähetetty. Merestä löytyi kaikkiaan 19 ruumista, jotka olivat pahasti vaurioituneita. Kuolinsyyksi todettiin törmäyksessä tulleet iskuvammat eikä esimerkiksi hukkuminen. Ruumiista löytyi lisäksi suuria pitoisuuksia hiilimonoksidia.


title: Pan Amin lento 7

text: Onnettomuuden syytä ei saatu selvitettyä todistusaineiston vähyyden vuoksi.


title: Kasvien lisääntyminen

text: Kasvien lisääntyminen on ilmiö, jossa syntyy uusia kasviyksilöitä olemassaolevista yksilöistä. Siemenkasveilla uusi sukupolvi syntyy siemenistä, jota voivat säilyä pitkään ja levitä uusille alueille. Kukkakasveissa siementä suojaa hedelmä, joka myös auttaa niiden leviämisessä.


title: Kasvien lisääntyminen

text: Suvuton lisääntyminen tarkoittaa kasvin lisääntymistä jakautumalla tai muulla tavalla niin, että syntyvä uusi yksilö on geneettinen kopio emokasvista. Itiökasvit eli esimerkiksi sammalet ja sanikkaiset lisääntyvät suvuttomasti itiöiden avulla. Siemenkasveilla suvuton lisääntyminen voi tapahtua esimerkiksi rönsyn, mukulan, sipulin, juurivesan tai maavarren avulla.


title: Kasvien lisääntyminen

text: Suvullinen lisääntyminen tarkoittaa lisääntymistä sukusolujen avulla, jolloin uuden yksilön genomi on yhdistelmä kahden yksilön genomeista. Suvullisessa lisääntymisessä uusi yksilö saa alkunsa hedelmöityneestä munasolusta eli tsygootista. Hedelmöitystä edeltää pölytys, joka voi olla joko ristipölytys tai itsesiitos. Edellisessä tapauksessa sukusolut ovat peräisin eri yksilöiltä, ja jälkimmäisessä kasvin oma siitepölyhiukkanen hedelmöittää saman yksilön munasolun.


title: Kasvien lisääntyminen

text: Ristipölytystä varten toisen kasvin siitepölyn pitää päästä toisen kasvin emille. Siitepöly voi siirtyä tuulen mukana (tuulipölytteiset kasvit) tai hyönteisten tai lintujen mukana (hyönteispölytteiset kasvit). Tuulipölytteiset tuottavat suuren määrän siitepölyä, ja niiden kukat ovat vaatimattoman näköisiä. Hyönteispölytteiset kasvit houkuttelevat pölyttäjiä värikkäillä tai tuoksuvilla kukilla. Niille riittää pienempi määrä siitepölyä.


title: Georgian talous

text: Georgian talouden näkymät ovat hyvät vuoden 2009 jälkeen, milloin oli konflikti Venäjän kanssa. Georgian talous kehittyi hyvin vuonna 2017, ja BKT kasvoi huomattavasti 4,8 prosenttiin. Tämä johtui muun muassa yksityisen kulutuksen kasvusta ja finanssipolitiikan johdonmukaisesta kehityksestä.


title: Georgian talous

text: Viimeisen kymmenen vuoden aikana talous on kasvanut voimakkaasti noin 4,5 prosentin vuosivauhdilla huolimatta monista häiriötekijöistä. Vuosina 2007–2008 koettiin maailmanlaajuinen finanssikriisi, ja konflikti Venäjän kanssa vuonna 2008. Myös raaka-aineiden hintojen lasku vuodesta 2014 vaikutti keskeisiin kauppakumppaneihin. Georgiassa köyhyys väheni 32,5 prosentista 17,1 prosenttiin vuosina 2006–2016. Alemmat yhteiskuntaluokat ovat hyötyneet hallituksen tukemasta sosiaalipolitiikasta ja talouden tuomista mahdollisuuksista. Myös kotitalouksien hyvinvointi on parantunut.


title: Georgian talous

text: Talouden ja hallinnon uudistukset ovat nostaneet Georgiaa mainetta. Georgia on muuttanut mm lainsäädäntöä yksityisen sektorin tukemiseksi. Tämä on helpottanut liiketoimintaa, ja luokitukset ovat nostaneet maan kiinnostavaksi investointikohteeksi. Lisäksi alueellinen vapaakauppasopimus Euroopan unionin kanssa ja vapaakauppasopimus Kiinan kanssa tuo lisää kauppayhteistyötä.


title: Georgian talous

text: Energia, turismi ja maataloustuotanto voivat edesauttaa maata integroitumaan globaalisti.


title: Georgian talous

text: Georgiassa yrityksen perustaminen on melko nopeaa. Varaa nimi, käy rekisteröidyn agentin luona, täytä lomakkeet notariaatilla.


title: Georgian talous

text: Yrityksen perustaminen kestää yhden päivän. Esim rajavastuu yhtiön (LLC ) rekisteröintiä varten tarvitaan kolme dokumenttia:Rekisteröintimaksu on 100 GEL (32,6 EUR) perusrekisteröinnistä tai GEL 200 pikarekisteröinnistä + GEL 1 (pankkikuluja) + GEL 5 per sertifioitu dokumentti.Kokonaisveroaste Georgiassa on 16,4 (Euroopassa ja Aasiassa ka 33,1 ja OECD maissa ka 40,1)


title: Patrick Baumann

text: Patrick Baumann (5. elokuuta 1967 Basel, Sveitsi – 14. lokakuuta 2018 Buenos Aires) oli merkittävä urheilujohtaja. Hän oli Kansainvälisen olympiakomitean jäsen ja kansainvälisen koripalloliiton FIBA:n pääsihteeri.


title: Huppa

text: Huppa tai chupa on hääkatos, jonka alla juutalainen hääpari perinteisesti seisoo hääseremonian aikana. Chuppa koostuu nelikulmaisesta kankaasta, joskus tallitista, jota joko pidetään levitettynä käsien välissä, tai se riippuu pylväiden tai tankojen varassa. Huppa symboloi uutta kotia, jonka aviopari rakentaa yhdessä.


title: Huppa

text: Huppa voi myös tarkoittaa juutalaisen hääseremonian toista osaa, jota kutsutaan myös nimellä "nisuin". Perinteisesti huppa on ollut ulkona taivasalla, mutta se voi myös olla sisällä.


title: HC Giants

text: HC Giants on vuonna 2014 perustettu hollolalainen jääkiekkoseura. Seura aloitti pelaamisen III-divisioonassa kaudella 2014–2015 ja nousi seuraavaksi kaudeksi II-divisioonaan. Vuonna 2018 se nousi kolmanneksi korkeimmalle sarjatasolle Suomi-sarjaan.


title: Kymmenen prosentin myytti

text: Kymmenen prosentin myytiksi kutsutaan väitettä, jonka mukaan ihmiset käyttävät vain kymmenen prosenttia aivokapasiteetistaan. Väitteen alkuperää ei ole tiedossa, mutta se levisi laajempaan tietoisuuteen vuonna 1936 Dale Carnegien elämäntaito-oppaasta "Miten saan ystäviä, menestystä, vaikutusvaltaa". Myytillä ei kuitenkaan ole todellisuusperää, ja esimerkiksi nykyaikaiset aivokuvaukset ovat osoittaneet, että aivot toimivat jatkuvasti kokonaisvaltaisesti.


title: Kymmenen prosentin myytti

text: Myytti on tunnettu erityisesti itseapukirjallisuudessa ja parapsykologiassa, sillä kumpaakin alaa kiehtovat ihmismielen mahdollisesti käyttämättömät voimat. Myyttiä ovat pitäneet yllä monet elokuvat ja televisiosarjat, joissa käyttämätön aivokapasiteetti voi antaa monia erikoisia voimia.


title: Kymmenen prosentin myytti

text: Kymmenen prosentin myytin alkuperästä ei ole tietoa, mutta siihen viitattiin jo vuoden 1929 itsensäkehittämiskurssin mainoksessa. Väitettä teki vuonna 1936 tunnetuksi toimittaja Lowell Thomas, joka kirjoitti myytistä Dale Carnegien myyntimenestykseksi nousseen elämäntaito-oppaan "Miten saan ystäviä, menestystä, vaikutusvaltaa" esipuheessa. Thomas oli viitannut siinä virheellisesti William Jamesiin. James oli merkittävä 1800-luvun lopun ja 1900-luvun alun psykologi, joka kirjoitti paljon siitä, miten ihmiset yleensä saavuttivat vain osan potentiaalistaan. James ei kuitenkaan puhunut tarkoista prosenteista eikä aivojen käytöstä.


title: Kymmenen prosentin myytti

text: Kymmenen prosentin myytti on liitetty myös Albert Einsteiniin, jonka on väitetty viitanneen nerokkuutensa johtuvan paremmasta aivojen käytöstä. Albert Einstein -arkiston edustajan mukaan ei ole tiedossa, että Einstein olisi näin joskus väittänyt.


title: Kymmenen prosentin myytti

text: Tieteellisestä näkökulmasta myytti on perätön. Aivot käyttävät noin 20 prosenttia elimistön tuottamasta energiasta, joten evoluution näkökulmasta olisi epäedullista luoda elintä, joka käyttäisi niin paljon resursseja mutta olisi niin vajaateholla käytössä.


title: Kymmenen prosentin myytti

text: Aivojen PET-kuvat ovat selvästi myyttiä vastaan, sillä aivot toimivat jatkuvasti kokonaisvaltaisesti. Lähes jokainen aivojen alue on aktiivinen jopa niinkin rutiininomaisissa tehtävissä kuin puhuminen, kävely ja musiikin kuuntelu. Aktivoitumattomat alueet viittaavat yleensä johonkin sairauteen tai vaurioon, kuten Alzheimerin tautiin tai aivoinfarktiin.


title: Kymmenen prosentin myytti

text: Aivovaurio ei välttämättä vaikuttaisi mitenkään, jos normaalistikin vain kymmenen prosenttia aivoista olisi käytössä. Aivoissa ei ole kuitenkaan yhtään aluetta, jonka vauriosta ei olisi jonkinlaisia seurauksia. Lisäksi aivot osaavat käyttää tehokkaasti hyödykseen myös käyttämättömät alueet. Raajan menetyksen jälkeen osa hermokudoksesta menettää merkityksensä, mutta melko nopeasti sitä reunustavat alueet ottavat vapaana olevan kudoksen käyttöönsä.


title: Kymmenen prosentin myytti

text: Tieteellisestä todisteista huolimatta kymmenen prosentin myytti on jäänyt elämään. Kymmenen prosentin myyttiin uskotaan vielä 2000-luvulla suhteellisen laajasti. Opettajien keskuudessa vuonna 2012 tehdyssä tutkimuksessa Britanniassa 48 prosenttia ja Alankomaissa 46 prosenttia uskoi myyttiin. The Michael J. Fox Foundationin vuonna 2013 tekemän tutkimuksen mukaan 65 prosenttia yhdysvaltalaisista piti myyttiä totena.


title: Kymmenen prosentin myytti

text: Kymmenen prosentin myyttiä ovat käyttäneet erityisesti self help -konsultit ja parapsykologit. Monille ajatus käyttämättömästä aivokapasiteetista on innoistava, koska sen kautta voi nähdä potentiaalia esimerkiksi uusien taitojen oppimiseen.


title: Kymmenen prosentin myytti

text: Parapsykologit ovat kiinnittäneet myyttiin huomiota samasta syystä kuin myös elämäntaitovalmentajat. He uskovat, että käyttämätön aivokapasiteetti on mahdollinen voima erilaisten psi-kykyjen taustalla ja apuna. Niin sanottu Human Potential Movement -otti myytin käyttöön 1960-luvulla. Liikkeen mukaan monet erilaiset taidot, kuten lusikoiden taivuttaminen tai psyykiset kyvyt, lepäävät ihmisaivoissa käyttämättöminä.


title: Kymmenen prosentin myytti

text: Kymmenen prosentin myytti on suosittu populaarikulttuurissa. Esimerkiksi elokuvat "Avaruuden sankari" (1986) ja "Matkalla taivaaseen" (1991) väittävät, että ihmiset käyttävät vain pienen osan aivoistansa. Elokuvassa "Rajaton" päähenkilö saa pillereitä, joiden avulla tämä saa käyttöönsä koko aivokapasiteettinsa. Luc Bessonin elokuvassa "Lucy" Scarlett Johanssonin esittämä päähenkilö saa lääkettä, jolla hän pääsee käsiksi aivojen koko voimaan. Hän oppii samantien kiinaa, pystyy voittamaan pahikset ja heittämään autoja mielensä avulla. Televisiosarjassa "Heroes" kymmenen prosentin myytillä selitetään se, miksi joillakin ihmisillä on erikoistaitoja.


title: Eumer Finland

text: Eumer Finland Oy on merikarvialainen kalastusvälineliike ja tuotevalmistaja. Sen perusti Olli ja Jaakko Ojamo vuonna 2007. Yrityksen tehtaanmyymälä sijaitsee Merikarvialla, jossa on myös perhonsidontaosasto, jossa sidotaan muun muassa SpinTube-perhot.


title: Eumer Finland

text: Vuonna 2011 Eumerin nuoret yrittäjät palkittiin Satakunnan Vuoden Nuori Yrittäjä -palkinnolla. Yritys on palkittu vuosina 2011, 2012 ja 2013 EFTTEX-messuilla heittoperhojen takia.


title: Eumer Finland

text: Yrityksen ”Eumer Fishing - Kalastusoppaasi Somessa” -nimisellä YouTube-kanavalla on yli 20 tuhatta tilaajaa.


title: Kansallinen palatsimuseo

text: Kansallinen palatsimuseo () on Taiwanissa toimiva museo, jolla on ainutlaatuisen laaja kokoelma Kiinan historiaan liittyviä esineitä. Sen noin 650 000 esineestä mahtuu kerrallaan esille vain prosentti. Museon kokoelmat saivat alkuunsa, kun Kiinan johto pakkasi suojaan esineitä Kielletystä kaupungista vuonna 1933, kun japanilaisten hyökkäys Kiinaan uhkasi. Esineet tuotiin Taiwaniin vuosina 1948–1949.


title: Kansallinen palatsimuseo

text: Kokoelmien ytimenä ovat keisari Qianlongin Kiellettyyn kaupunkiin kokoamat laajat taidekokoelmat.


title: Henry Dundas

text: Henry Dundas, Melvillen ensimmäinen varakreivi (28. huhtikuuta 1742 – 28. toukokuuta 1811) oli skotlantilainen Tory-puolueeseen kuulunut poliitikko. Hän oli Britannian ensimmäinen sotaministeri (1794–1801) sekä viimeinen henkilö, jota on Britanniassa syytetty valtakunnanoikeuden kaltaisessa prosessissa ("impeachment"). Häntä ei tuomittu, mutta hänen poliittinen uransa päättyi oikeudenkäynnin seurauksena vuonna 1806.


title: Henry Dundas

text: Vuosina 1804–1805 Dundas toimi Yhdistyneen kuningaskunnan laivastoministerinä. Hän oli aiemmin toiminut ministeriön varainhoitajana, ja hänen epäiltiin käyttäneen ministeriön varoja omaksi hyödykseen. Hän joutui oikeuden eteen Britannian parlamentin ylähuoneessa, mutta sai vapauttavan tuomion.


title: Henry Dundas

text: Edinburghin keskustassa St Andrew Squarella on 42 metriä korkea monumentti Henry Dundasille. Se valmistui vuonna 1823, ja sen pystyttämiseen insinööri Robert Stevenson, joka oli kirjailija Robert Louis Stevensonin isoisä, käytti maailman ensimmäistä teollista tasapainonosturia.


title: Shirley Jackson

text: Shirley Hardie Jackson (14. joulukuuta 1916 – 8. elokuuta 1965) oli yhdysvaltalainen kirjailija, joka tunnetaan erityisesti kauhukertomuksistaan. Kirjailijanuransa aikana Jackson kirjoitti kuusi romaania, kaksi muistelmateosta ja yli 200 novellia.


title: Shirley Jackson

text: Jacksonin ehkä tunnetuin teksti on vuonna 1948 "New Yorker" -lehdessä ilmestynyt novelli "The Lottery". Novellissa Jackson käsittelee yhdysvaltalaisen kyläidyllin synkkää kääntöpuolta, joka on toistuva teema myös hänen myöhemmässä tuotannossaan. Vuonna 1959 ilmestynyt "The Haunting of Hill House" on yliluonnollinen kauhutarina, josta on tehty useita elokuvasovituksia, ja vuonna 1962 ilmestynyt "Linna on aina ollut kotimme" on myös kulttimaineeseen noussut goottilainen pienoisromaani.


title: Shirley Jackson

text: Vuodesta 2007 alkaen Yhdysvalloissa on jaettu Shirley Jackson -palkintoa joka myönnetään psykologista jännitystä, kauhua ja synkkää fantasiaa edustaville teoksille. Tuore Jackson-elämäkerta "A Rather Haunted Life" esittää, että elinaikanaan aliarvostetun Jacksonin teoksia tulisi lukea esifeministisinä.


Viitasaaren Kristuksen kirkastumisen tsasouna on ortodoksinen Jyväskylän ortodoksiseen seurakuntaan kuuluva tsasouna Viitasaarella. Se on valmistunut vuonna 1989. Tsasouna on pyhitetty Kristuksen kirkastumisen muistolle. Tsasounan ikonit ovat Jyrki Poudan ja Raija Kannisen maalaamia.


title: Rainbow (animaatiostudio)

text: Rainbow S.p.A. (aik. Rainbow S.r.l.) on italialainen ja yksi Euroopan suurimmista animaatiostudioista. Yhtiön perusti vuonna 1995 sarjakuvien piirtäjä, animaattori, käsikirjoittaja ja tuottaja Iginio Straffi. Yhtiö tunnetaan erityisesti "Winx-klubi"-piirrossarjasta. Muita sen tuottamia sarjoja ovat "Hirviöallergiaa", "Huntik", "PopPixie" ja "Mia ja minä". Sen tytäryhtiöitä ovat Bardel Entertainment ja Gruppo Iven.


title: Rainbow (animaatiostudio)

text: Käsikirjoittaja, animaattori, piirtäjä ja tuottaja Iginio Straffi perusti yhtiön vuonna 1995 nimellä Rainbow Animation S.r.l.


title: Rainbow (animaatiostudio)

text: Vuonna 1998 yhtiö vaihtoi nimeen Rainbow S.r.l., josta se vaihtoi nimensä nykyiseen vuonna 2006.


title: Rainbow (animaatiostudio)

text: Lokakuussa 2015 yhtiö osti kanadalaisen Bardel Entertainment-animaatiostudion.


title: Rainbow (animaatiostudio)

text: Rainbow S.p.A. on tuottanut seuraavat piirrossarjat ja live-action sarjat, joita on esitetty myös Suomessa MTV3-Kanavalla.Rainbow S.p.A. on tuottanut piirrossarjojen lisäksi myös elokuvia


Viinijärven Jumalanäidin Tihvinän ikonin kirkko on ortodoksinen Taipaleen ortodoksiseen seurakuntaan kuuluva kirkko Viinijärven kylässä Liperissä. Se valmistui vuonna 1906 pääosin venäläisen kauppiaan Ivan Stretskovin lahjoitusvarojen turvin ja hänen toiveestaan se pyhitettiin Jumalanäidin Tihvinän ikonin muistolle. Kirkon suunnitteli sortavalalainen rakennusmestari J. O. Leander, ja se on tyyliltään jugend-vaikutteinen ristikirkko. Arkkipiispa Sergei vihki kirkon käyttöön 9. marraskuuta 1906.


Äänekosken Jumalansynnyttäjän kuolonuneen nukkumisen tsasouna on ortodoksinen Jyväskylän ortodoksiseen seurakuntaan kuuluva tsasouna Äänekoskella. Se on valmistunut vuonna 1992 tulipalossa tuhoutuneen edellisen rukoushuoneen tilalle. Se on pyhitetty Jumalansynnyttäjän kuolonuneen nukkumisen muistolle. Tsasounan ikonit ovat Martha Neiglick-Platonoffin maalaamia.


title: Lumilautailun maailmancup 2018–2019

text: Lumilautailun maailmancup 2018–2019 on 25. lumilautailun maailmancup -kausi.


title: Oryza sativa subsp. indica

text: Oryza sativa subsp. indica on riisin alalaji. Se kasvaa Intiassa ja Kaakkois-Aasiassa monsuuni-ilmastossa. Sillä on pidemmät varret ja soikeammat jyvät kuin japonicalla. Alalajia viljellään tyypillisesti terassiviljelmillä. Alalajia viljellään myös Madagaskarilla.


Nellimin Pyhän kolminaisuuden ja pyhittäjä Trifon Petsamolaisen kirkko on ortodoksinen Lapin ortodoksiseen seurakuntaan kuuluva kirkko Nellimin kylässä Inarissa. Se on valmistunut tsasounaksi vuonna 1987 ja vihittiin kirkoksi vuonna 1988. Vihkimisen suoritti metropoliitta Leo. Tsasouna on pyhitetty Pyhälle Kolminaisuudelle ja Trifon Petsamolaiselle. Kirkon suunnitteli Seppo Latvala, ja sen esikuvana on käytetty Petsamon Yläluostarin kirkon vanhaa osaa.


title: Suomen urheilu 1963

text: Suomen urheilu 1963 käsittelee vuoden 1963 merkittäviä uutisia ja tapahtumia suomalaisessa urheilussa.


title: Suomen urheilu 1963

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1963

text: Erillisellä naisten listalla kuusi parasta olivat:


title: Samson Kauniin saaga

text:
Samson Kauniin saaga (isl. "Samsons saga fagra") on keskiaikainen islantilainen saaga, jonka kirjoittajaa ei tunneta. Se luetaan yleensä niin kutsuttuihin kotoperäisiin ritarisaagoihin, mutta sen "Sigurðrin tarinana" (isl. "Sigurðar þáttr") tunnetulla loppuosalla on myös nuoremmille muinaissaagoille tyypillisiä piirteitä. "Samson Kauniin saagassa" Samson rakastuu irlantilaiseen prinsessa Valentianaan, jonka paha Kvintelin ryöstää ja jota Samson joutuu siksi etsimään. Pelastettuaan Valentianan, Samson lähettää saagan toisessa osiossa rangaistukseksi Kvintelinin noutamaan itselleen maagista viittaa Kaunotantereen (isl. "Glæsisvellir") kuninkaan Guðmundrin pojalta, Sigurðrilta. Kvintelin onnistuu lopulta tehtävässään ja saaga päättyy hääjuhlaan, jossa solmitaan useita avioliittoja.
"Samson Kauniin saaga" on kirjoitettu 1300-luvun lopulla tai 1400-luvun alussa. Saagasta tunnetaan kaksi versiota. Kummankin pääkäsikirjoitukset ovat 1400-luvulta (AM 343a 4to, AM 589b 4to). Säilyneitä käsikirjoituksia on useita kymmeniä, mikä osoittaa, että saaga on ollut Islannissa hyvin suosittu. "Samson Kauniin saagaa" ei ole suomennettu.


title: Samson Kauniin saaga

text: "Samson Kauniin saagan" päähenkilön, Samsonin, kerrotaan saagassa olevan kuningas Arthurin poika. Erityisesti saagan alkuosa muistuttaa tyyliltään arturiaanisia eli kuningas Arthurista kertovia ritariromansseja, joita käännettiin kansankielelle Norjan kuninkaan hovissa 1200-luvun alkupuolella. Se on mahdollisesti muotoiltu jonkin ritari Lancelotista kertoneen romanssin pohjalta, vaikkakaan ritari Lancelotista kertovan teoksen keskiaikaista käännöstä ei Skandinaviasta tunneta. Kirjoittaja on tuntenut myös muita käännettyjä ritarisaagoja, esimerkiksi bretonilaisia "lais"-laulurunoja, kuten Marie de Francen "Guigemar" ja "Graelent", jotka oli käännetty teoksessa "Strengleikar", sekä erityisesti kuningas Arthurin hovissa olleesta maagisesta viitasta kertovan "Möttuls sagan", johon saagassa viitataan nimellä "Skikkju saga" ("Viitan saaga"). "Samson Kauniin saaga" pyrkiikin kuvaamaan sitä, miten viitta alkujaan päätyi kuninkaan hoviin. Yhdessä episodissa, jossa on havaittu yhteneväisyyttä "Beowulfin" Grendel-episodin ja Grettir Väkevän saagan peikkotaistelujen kanssa, Samson joutuu taistelemaan vesiputouksen takana Kvintalinin äitiä vastaan.


title: Samson Kauniin saaga

text: Saagan loppuosa, "Sigurðar þáttr", muistuttaa tarina-aihelmiensa osalta nuorempia muinaissaagoja eli seikkailusaagoja (saks. "Abenteuersagas"). Saagan kirjoittaja on myös tuntenut muita muinaissaagoja sekä Snorri Sturlusonin nimiin luetun Proosa-Eddan. "Samson Kauniin saagassa" esiintyy esimerkiksi monesta muusta muinaissaagasta ("Hervörin saaga", "Thorsteinn Talonvoiman tarina", "Bósin saaga") tuttu tarunhohtoinen kuningas, Kaunotantereen (isl. "Glæsisvellir") Guðmundr.


title: Samson Kauniin saaga

text: Kokonaisuutena "Samson Kauniin saaga" sisältää runsaasti kansansaduille tyypillisiä ja muista muinaissaagoista tuttuja tarina-aihelmia. Tällainen on esimerkiksi saagan loppuosassa esiintyvä karhun poika -motiivi (saks. "Bärensohnmärchen") eli tarina-aihelma, jossa sankari on joko karhun kasvattama tai karhun jälkeläinen. "Samson Kauniin saagassa" se yhdistyy ritariromaaneissa käytettyyn tarina-aihelmaan, jossa neidonryöstö tapahtuu taikakonsteja avuksi käyttäen.


title: Samson Kauniin saaga

text: Lisäksi kirjoittaja on tuntenut oppinutta kirjallisuutta. Hän on esimerkiksi ammentanut tietoa jostain keskiajan ensyklopedisista teoksista kuvatessaan pohjoisia alueita ja niissä olleita asukkaita. Tällaisia etnografisia tekstejä oli käännetty myös muinaisislanniksi, esimerkiksi 1300-luvun alkupuolella laaditussa Hauksbók-käsikirjoituksessa.


title: Samson Kauniin saaga

text: Islantilaiset saagat, erityisesti kaukaisesta menneisyydestä kertovat muinaissaagat, alkoivat 1600–1700-luvulla herättää kiinnostusta suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena myyttiseen menneisyyteen sijoittuneita saagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui erityisesti muinaissaagojen lähdearvoon epäillen jo tuolloin.


title: Samson Kauniin saaga

text: Ruotsalaiset eivät kuitenkaan enää ymmärtäneet saagojen kieltä, muinaisislantia, minkä vuoksi merkittävinä pidettyjä tekstejä alettiin kääntää ruotsiksi, joskus myös latinaksi. Myös"Samson Kauniin saagasta" kiinnostuttiin ja sen käännös ilmestyi Eric Julius Björnerin teoksessa "Nordiska Kämpa Dater" vuonna 1737 (Stockholm).


title: Samson Kauniin saaga

text: "Samson Kauniin saagan" alkuosa edustaa tyypillistä ritarisaagaa eikä sillä ole sisällöllisesti mitään yhteyttä pohjolan muinaisesta ja myyttisestä menneisyydestä kertoviin muinaissaagoihin. Björner näyttää teoksessaan huomioineen tämän, sillä alkuosan käännös on lyhennelmä. Suurvalta-ajan Ruotsissa kiinnostavammaksi koettiin "Samson kauniin saagan" loppuosa, "Sigurðar þáttr", joka tarina-aihelmiensa osalta muistuttaa nuorempia muinaissaagoja eli seikkailusaagoja (saks. "Abenteuersagas"). Siinä esiintyy myös muille muinaissaagoille tyypillisiä paikkoja, kuten Jättien maa (isl. "Risaland") ja "Jötunheimr" sekä myyttinen Kaunotanner eli "Glæsisvellir", jossa hallitsee tarunhohtoinen kuningas Guðmundr. Kuvaukset näistä paikoista ja niiden sijainnista ovat saagoissa yleensä hyvin epämääräisiä. Esimerkiksi Glæsisvellir sijoitettiin yleensä jonnekin kauas pohjoiseen. Glæsisvellirille pääsy edellytti näin ollen saagasta riippuen kulkemista Idäntiellä (isl. "Austrvegr") tai suuntaamista esimerkiksi Finnmarkiin tai Bjarmien maahan (isl. "Bjarmaland"). Kauas itään ja pohjoiseen sijoittuneita paikkoja voitiin suurvalta-ajan Ruotsissa pitää valtakunnan vaikutuspiiriin kuuluneina alueina. Todennäköinen motiivi "Samson Kauniin saagan" kääntämiselle oli, "Helgi Þóririnpojan tarinan" tavoin, juuri tarinassa esiintyvä Glæsisvellirin kuningas Guðmundr. Ruotsalaisessa muinaisuudentutkimuksessa Glæsisvellirin Guðmundr oli tärkeä teema, ja kaikki sitä valottavat lähteet pyrittiin hyödyntämään.


title: Harkka-Yhtiöt

text: Oy Harkka-Yhtiöt Ab on vuonna 2000 perustettu autopalvelukeskus, joka toimii yhteistyössä Autoliiton kanssa Turun Seudulla ja Varsinais-Suomessa.


title: Harkka-Yhtiöt

text: Autopalvelukeskuksen palveluihin kuuluu hinaus- ja tiepalveluita vuorokauden ympäri ja lisäksi Autoliiton asiointipalvelut, auton huolto- ja korjaamopalveluita, autonpesupalvelua, autojen kierrätystä, sekä katsastus- ja rekisteröintipalveluita.


title: Harkka-Yhtiöt

text: Harkka-Yhtiöt on yksi Suomen Autokierrätyksen virallisista kierrätettävien autojen vastaanottopisteistä. Yritys toimii ISO 9001 laatujärjestelmän sekä ISO 14001 ympäristösertifikaatin mukaisesti.


title: Harkka-Yhtiöt

text: Harkka-Yhtiöiden liikevaihto vuonna 2016 oli noin 1,3 miljoonaa euroa ja se työllistää omistajien lisäksi työntekijöinä kahdeksan hinausautonkuljettajaa ja kaksi autoasentajaa.


title: Harkka-Yhtiöt

text:
Oy Harkka-Yhtiöt Ab:n perustivat vuonna 2000, kun veljekset Esa Harkka ja Tomi Harkka ostivat Autohinaus Gröndahlin hinauskaluston.
Ennen Harkka-Yhtiöiden perustamista yhtiön perustajat ovat työskennelleet mm. Autonhinaus Gröndahlille, sekä tarjonneet auton huolto- ja korjaamopalveluita Autohuolto Harkka toiminimellä.
Turkulainen yritys toimi pitkään Raisiossa Pajakadulla, kunnes yritys rakensi uudet toimitilat Korinpunojankadulle Kuninkojalle Ruskon tien varteen.


title: Harkka-Yhtiöt

text:
Harkka-Yhtiöt aloitti yhteistyön Autoliiton kanssa vuonna 2013 perustamalla Autoliiton AL-Autopalvelukeskuksen ja samalla laajentamalla autoilijoille suunnattuja palveluja.
Samalla Harkka-Yhtiöt aloitti yhteistyön Katsastus Turku AD Ky:n kanssa tarjoamalla katsastuspalveluja Autoliiton AL-Autopalvelukeskuksissa.


title: Nikolai Pankin

text: Nikolai Ivanovitš Pankin (, 2. tammikuuta 1949 Moskova, Venäjän SFNT – lokakuu 2018) oli Neuvostoliittoa edustanut uimari, olympiamitalisti ja Euroopan mestari. Hän menestyi rintauinnissa.


title: Nikolai Pankin

text: Pankin voitti 100 metrin rintauinnissa olympiapronssia Méxicossa 1968. Hän kilpaili kesäolympialaisissa myös Münchenissä 1972 ja Montréalissa 1976 saavuttaen useita loppukilpailupaikkoja. Pankinin muihin saavutuksiin lukeutuivat muun muassa 200 metrin rintauinnin MM-pronssi Calissa 1975, 100 metrin rintauinnin Euroopan mestaruudet Barcelonassa 1970 ja Wienissä 1974 ja yhteensä neljä aikuisten rintauinnin maailmanennätystä, kaksi 100 ja kaksi 200 metrillä.


title: Nikolai Pankin

text: 13. lokakuuta 2018 Pankinin uutisoitiin kuolleen 69-vuotiaana.


title: Tanskan väestö

text: Tanskan väestö tarkoittaa Tanskassa asuvia ihmisiä. Tanskan väkiluku oli 2018 vuoden huhtikuussa 5 785 864.


title: Tanskan väestö

text: Väestönmuutokset 1970-2017.


title: Tanskan väestö

text:
Väestöennuste 2020-2060:
Tanskassa oli keskimäärin 10,4 syntymää/nainen vuonna 2012. 1950-luvulla Tanskan hedelmälisyys luku oli 2,6. Vuonna 1983 se oli 1,4. Se nousi sen jälkeen ja on nykyisin noin 1,7-1,8.


title: Tanskan väestö

text:
Elinajanodote Tanskassa 1950-2015:
Tanskan ainoa virallinen kieli on tanska, mutta fäärillä, grönlannilla ja saksalla on vähemmistökieli asemat.


title: Tanskan väestö

text: Fääri on Färsaarien virallinen kieli. Fäärillä on 45 000 puhujaa Färsaarilla ja 21 000 puhujaa Tanskassa.


title: Tanskan väestö

text: Vuodesta 2009 lähtien, grönlanti on Grönlannin ainoa virallinen kieli. Tanskassa sitä puhuu noin 7 000 ihmistä.


title: Tanskan väestö

text: Saksan kielellä on virallinen vähemmistökielen asema Etelä-Tanskassa. 15 000-20 000 saksalaista asuu Etelä-Tanskassa, joista 8 000 puhuu saksaa.


title: Tanskan väestö

text: Suurin osa tanskalaisista ovat luterilaisia. Vuonna 2017 75,9 prosenttia oli Tanskan kansankirkon jäseniä.


title: Tanskan väestö

text: Muslimeja on arviolta 306 000 eli 5,3 prosenttia väestöstä.


title: Tanskan väestö

text: Buddhalaisia on 30 000 eli 0,5 prosenttia väestöstä ja Hindulaisia 8 000 eli 0,1 prosenttia väestöstä.


title: Tanskan väestö

text: Luettelo Tanskan suurimmista kaupungeista:Tanskassa oli vuoden 2017 lopussa 591 438 maahanmuuttajaa ja 176 837 maahanmuuttajien jälkeläisiä. Yhteensä heitä oli 768 275, eli 13,3 prosenttia Tanskan väestöstä.


title: Tanskan väestö

text: Alla olevassa taulukossa on 15 maata, joista on eniten maahanmuuttajia.


title: Ateenan liitto

text: Ateenan liitto tai Ateenan meriliitto voi viitata seuraaviin:


title: Deloksen meriliiton verotusluettelot

text: Deloksen meriliiton verotusluettelot tai ”Ateenan verotusluettelot” (englanninkielisessä tutkimuksessa "Athenian Tribute Lists") ovat antiikin aikaisia Ateenan kaupunkivaltion tuottamia piirtokirjoituksia, jotka pitävät sisällään tietoa Deloksen meriliiton jäsenistä ja näiden Ateenalle maksamista rahaveroista.


title: Deloksen meriliiton verotusluettelot

text: Luettelot oli hakattu marmoriin, ja niitä säilytettiin ilmeisesti Ateenan Akropoliilla ja/tai Agoralla, sillä niiden osia on löydetty kummastakin paikasta. Luettelot ovat tärkein lähde liiton jäseniä koskien, ja myös merkittävä lähde polisten eli kreikkalaisten kaupunkivaltioiden tutkimuksen kannalta. Säilyneet tiedot ovat kuitenkin vaillinaisia.


title: Deloksen meriliiton verotusluettelot

text: Verotusluetteloita pidettiin noin vuodesta 454/453 eaa. lähtien eli sen jälkeen, kun liiton kassa oli siirretty Ateenaan. Maksujen keräämisessä vaikuttaa olleen katko kuudentena vuonna eli 448 eaa., jolloin liiton tulevaisuus oli epävarma. Luetteloiden katkelmia tunnetaan aina vuoteen 410/409 eaa. saakka.


title: Deloksen meriliiton verotusluettelot

text: Luetteloiden tunnetut katkelmat ovat pääosin Epigrafisessa museossa Ateenassa. Ne on julkaistu neliosaisena laitoksena "The Athenian Tribute Lists" (Meritt et al. 1939–1953), vain pienin muutoksin julkaisusarjassa "Inscriptiones Graecae" (osa "IG" I 71, 77, 100 ja 259–290) sekä uutena korjattuna laitoksena (Paarmann 2007).


title: Deloksen meriliiton verotusluettelot

text: Luetteloita oli tai oletetaan olleen kolmea tyyppiä:


title: Deloksen meriliiton verotusluettelot

text: Näihin luetteloihin kirjattiin koko maksun ("foros") sijasta ”ensiuhrit” ("aparkhai", yks. "aparkhē") eli 1/60 koko maksusta (1 mina jokaisesta talentista). Tämä osuus annettiin eräänlaisena kunnianosoituksena tai lahjana Athene-jumalattarelle. Kirjaaminen tapahtui vuosittain pidetyn kaupunki-Dionysian yhteydessä, jolloin jäsenkaupunkien lähettiläät suorittivat veronmaksun Ateenassa. Luettelot ovat deskriptiivisiä eli ne kuvaavat, mitä kukin kaupunki oli todellisuudessa maksanut.


title: Deloksen meriliiton verotusluettelot

text: Luetteloista on säilynyt lukuisia piirtokirjoituskatkelmia ("IG" I 259–290), ja ne tunnetaan kolmesta tyypistä parhaiten. Alussa vuosina 454/453–439/438 eaa. luettelo hakattiin yhteen suureen marmorikiveen ("lapis primus", "IG" I 259–272), vuosina 439/438–432/431 eaa. toiseen kiveen ("lapis secundus", "IG" I 273–280) ja tämän jälkeen vuosittain omaan kiveen ("IG" I 281–290).


title: Deloksen meriliiton verotusluettelot

text: Englanninkielisessä tutkimuksessa näihin luetteloihin viitataan termillä "tribute quota lists".


title: Deloksen meriliiton verotusluettelot

text: Näihin luetteloihin kirjattiin neljän vuoden välein tarkistettuna kullekin jäsenkaupungille määrätty maksuosuus ("foros"). Verotuksen tarkistus tapahtui aina Suuren Panathenaia-juhlan yhteydessä. Nämä luettelot ovat normatiivisia eli ne kuvaavat, mitä kaupunkien olisi tullut maksaa, eivät sitä, mitä ne todella maksoivat.


title: Deloksen meriliiton verotusluettelot

text: Näistä luetteloista on säilynyt vain kolme piirtokirjoituskatkelmaa ("IG" I 71, 77 ja 100), ja niistäkin vain vuoden 425/424 eaa. luettelon katkelma ("IG" I 71) on paremmin ymmärrettävissä.


title: Deloksen meriliiton verotusluettelot

text: Englanninkielisessä tutkimuksessa näihin luetteloihin viitataan termillä "tribute assessment decrees".


title: Deloksen meriliiton verotusluettelot

text: Todellisuudessa maksetut summat kaupungeittain kirjanneiden deskriptiivisten luetteloiden oletetaan olleen olemassa, mutta niistä ei ole säilynyt katkelmia.


title: Deloksen meriliiton verotusluettelot

text: Vuodesta 422 eaa. liiton jäsenet oli ryhmitelty luetteloissa viiteen verotusalueeseen:


title: Deloksen meriliiton verotusluettelot

text: Muutoin luetteloissa olleita nimiä ei oltu järjestetty, joten vierekkäin esiintyvät kaupungit eivät välttämättä sijainneet toistensa lähellä. Jäsenet on yleensä luetteloitu käyttäen kaupunkien etnoyymejä ("Milēsioi", ”miletoslaiset”), harvemmin toponyymejä (”Miletos”). Joskus on käytetty alueeseen perustuvia etnonyymejä ("Bottiaīoi", ”bottiaialaiset”) ja joidenkin Kaarian kaupunkien kohdalla myös hallitsijan henkilönnimeä ("Kāres hōn Tymnes arkhei", ”kaarialaiset, joita Tymnes hallitsee”). Maksettu summa oli ensimmäisessä luettelossa nimen jälkeen, myöhemmin aina ennen nimeä. Summat oli merkitty kreikkalaisella akrofonisella numerojärjestelmällä.


title: Deloksen meriliiton verotusluettelot

text: Piirtokirjoituksina tunnetut sekä oletetut mutta kadonneet vero-osuus- ja veromääräysluettelot olivat:Verotusluetteloiden tekstilaitokset


title: Deloksen meriliiton verotusluettelot

text: Verotusluetteloiden tärkeimmät piirtokirjoituskatkelmat


title: Luettelo Deloksen meriliiton jäsenistä

text: Tämä on luettelo Deloksen meriliiton jäsenistä. Se luettelee Ateenan johtamaan Deloksen meriliittoon 400-luvulla eaa. kuuluneet polikset eli kaupunkivaltiot sekä muut liiton verotusluetteloissa esiintyvät kaupungit. Ateena mukaan lukien yksittäisiä jäseniä tunnetaan 336.


title: Luettelo Deloksen meriliiton jäsenistä

text: Sarakkeiden selitykset:


title: No Ordinary Family

text: No Ordinary Family on yhdysvaltalainen scifiä ja komediaa sekoittava draamasarja, jonka loivat Greg Berlanti ja Jon Harmon Feldman. Sen esittäminen alkoi Yhdysvalloissa ABC–kanavalla 28. syyskuuta 2010.


title: No Ordinary Family

text: Sarjassa seurataan Powellin perhettä heidän saatuaan erikoiskykyjä sen jälkeen kun joutuivat tekemään lentokoneella hätälaskun Brasiliassa Amazonin sademetsän alueella. Tuon jälkeen kotiin Yhdysvaltoihin päässeen perheen arki muuttuu kun ilmenee ettei erikoiskykyjen kanssa eläminen ole ihan helppoa.


title: No Ordinary Family

text: Toukokuussa 2011 ABC kertoi lopettavansa sarjan tuottamisen heikkojen katsojamäärien takia.


title: No Ordinary Family

text: ABC tilasi sarjasta pilottijakson tammikuussa 2010. Samalla sen käsikirjoittajiksi nimettiin Greg Berlanti ja Jon Harmon Feldman.


title: No Ordinary Family

text: Ensimmäinen roolivalinta tehtiin helmikuussa 2010, kun Michael Chiklis valittiin esittämään perheen isää, Jim Powellia. Maaliskuussa Julie Benz nimettiin esittämään Jimin vaimoa, Stephanie Powellia.


title: No Ordinary Family

text: Toukokuussa 2010 ABC kertoi ottaneen sarjan loppuvuoden esityslistalleen.


title: No Ordinary Family

text: Sarja on saanut enimmäkseen hyvää palautetta. Metacritic antoi sille arvioksi 65/100 pistettä ja Rotten Tomatoes 73%.


title: Anastasia Kulikova

text: Anastasia Kulikova (s. 15. helmikuuta 2000) on venäläissyntyinen, mutta nykyään Suomea edustava tennispelaaja. Hän sijoittui junioreiden maailmanlistalla parhaimmillaan 69:nneksi tammikuussa 2018. Kulikova on sijoittunut WTA-maailmanlistalla kaksinpelissä parhaimmillaan sijalle 563 lokakuussa 2018. Kulikova on harjoitellut usean vuoden Suomessa ja sai SM-kelpoisuuden vuonna 2017. Suomen kansalaisuuden ja Fed Cup -edustusoikeuden Kulikova on saamassa syksyllä 2018.


title: Anastasia Kulikova

text: Vuonna 2017 Kulikova saavutti ensimmäisen ammattilaisturnausvoittonsa voitettuaan Tukholman 15 000 dollarin ITF-turnauksen nelinpelin Viron Elena Malyginan kanssa.


title: Anastasia Kulikova

text: Kulikova on voittanut tenniksen kaksinpelin Suomen-mestaruuden kaksinpelissä vuosina 2017 ja 2018. Hän voitti Suomen-mestaruuden myös nelinpelissä molempina vuosina Emma Laineen kanssa.


title: Esko Saarinen

text: Senob Esko Saarinen (12. kesäkuuta 1914 Helsinki – 20. helmikuuta 1976 Helsinki) oli toimittajana, toimitussihteerinä ja päätoimittajana työskennellyt sanomalehtimies ja kirjeenvaihtaja, joka toimi myös puoluepolitiikassa ja tunnettiin pakinoitsijana.


title: Esko Saarinen

text: Esko Saarisen vanhemmat olivat ylikonemestari Senob Saarinen ja Hilma Akselina Stjerna. Hänen toinen puolisonsa vuodesta 1947 oli toimittaja Impi Oma Kulta Kursula. Ylioppilaaksi Saarinen tuli 1934. Hän opiskeli valtio-oppia ja kansantaloutta Helsingin yliopistossa, mutta siirtyi sitten lehtialalle työskennellen ensin "Nuoren Voiman" ja "Pohjois-Savon" palveluksessa. Saarinen toimi "Kymen Keskilaakson" päätoimittajana ja taloudenhoitajana 1941–1945, "Ilmatorjunta"-lehden päätoimittajana 1940–1941, "Nykyajan" päätoimittajana 1946–1949, Edistyspuolueen puoluesihteerinä 1946–1950 ja "Suomen puutalous" ("Paperi ja Puu") -lehden toimitussihteerinä 1950–1952. Edistyspuolueen Uudenmaan piirijärjestön puheenjohtaja Saarinen oli 1948–1950 ja Vapaamielisten Liiton hallituksen jäsen 1950–1952. Saarinen toimitti vuonna 1952 teoksen "The Finnish Timber and Paper Calendar" Pentti Sahanterän kanssa.


title: Esko Saarinen

text: Saarinen työskenteli BBC:n Suomen osaston palveluksessa Lontoossa 1952–1955 ja apulaisosastopäällikkönä 1955–1957, toimien samalla Yleisradion Lontoon kirjeenvaihtajana. "Helsingin Sanomien" artikkelitoimittajaksi hän tuli 1957. Saarinen julkaisi lehdessä myös pakinoita nimimerkillä "Penninen". "Kalevan" päätoimittajaksi Saarinen siirtyi 1966 ja hoiti tehtävää kuolemaansa saakka, samoin kuin jatkoi "Pennisen" pakinointia.


title: Danish Crown

text: Danish Crown on tanskalainen elintarvikealan yritysryhmä, joka on kasvanut yhdeksi maailman suurimmista lihanjalostajista. Se on maailman suurin sianlihan viejä ja Euroopan suurin sianlihan jalostaja. Danish Crown teurastaa 90 prosenttia Tanskan sioista. Yli puolet Tanskan maatalousviennistä tulee Danish Crownin kautta.


title: Danish Crown

text: Yritysryhmän omistaa tanskalainen osuuskunta Leverandørselskabet Danish Crown AmbA. Danish Crown on kasvanut Tanskassa niin suureksi lihantuottajaksi, ettei maatalousmaa enää tahdo riittää tuotannon kasvattamiseen. Niinpä yhtiö on ostanut yrityksiä muualta Euroopasta.


title: Danish Crown

text: Danish Crownin historia juontaa vuoteen 1887, jolloin Horsensiin perustettiin ensimmäinen tanskalainen teurastamo-osuuskunta. Niitä tuli paljon lisää, kunnes vuonna 1960 niitä alettiin yhdistää suuremmiksi kokonaisuuksiksi. Viimeiset suuret fuusiot olivat vuonna 1998, kun Danish Crown ja Vestjyske Slagterier yhdistyivät, ja vuonna 2002 kun mukaan tuli vielä Steff-Houlberg. Danish Crown toimi osuuskuntamuotoisena vuoteen 2010 saakka, kunnes liiketoiminta siirrettiin osuuskunnan omistamalle osakeyhtiölle ja sen tytäryhtiöille.


title: Danish Crown

text: Vuonna 2004 Danish Crown tuli HK Ruokatalon kumppaniksi puolalaisen Sokolów-lihanjalostusyhtiön omistajana ostettuaan ruotsalaisen Lantbrukarnas Riksförbundin 22,5 prosentin osuuden siitä. Vuonna 2014 Sokolówista tuli Danish Crownin täysin omistama.


title: Danish Crown

text: Danish Crown omisti aiemmin yhdysvaltalaisen lihanjalostusyhtiö Plumrose USA:n, kunnes myi sen vuonna 2017 brasilialaiselle JBS:lle.


title: Jaakko Laurila

text: Jaakko Laurila (16. syyskuuta 1873 Isokyrö – 26. lokakuuta 1956 Helsinki) oli sanomalehtimies ja eduskunnan painatustöiden kanslian päällikkö.


title: Jaakko Laurila

text: Jaakko Laurilan vanhemmat olivat poliisikonstaapeli Matti Laurila ja Elisabeth Perttilä ja puoliso vuodesta 1922 Aini Irene Yrjänäinen. Ylioppilaaksi Laurila tuli Vaasan lyseosta ja valmistui filosofian kandidaatiksi 1903. Laurila aloitti lehtimiesuransa "Päivälehden" palveluksessa 1902 ja siirtyi lehden lakkauttamisen jälkeen "Helsingin Sanomien" ulkomaantoimittajaksi vuodesta 1905 vuoteen 1907, jolloin hän perusti "Uusmaalainen"-lehden ja tuli sen päätoimittajaksi. Sittemmin hän toimi "Laatokan", "Kalevan" ja "Savo"-lehden päätoimittajana ja "Kauppalehden" palveluksessa, kunnes tuli ensin eduskunnan painatustöiden valvojaksi ja ja sitten painatustöiden kanslian päälliköksi, mistä tehtävästä hän jäi eläkkeelle 1951. Vuodesta 1923 Laurila oli myös valtioneuvoston kirjapainon ja julkaisuvaraston johtaja. Suomen Sanomalehtimiesten Liittoa perustamassa ollut Laurila kutsuttiin yhdistyksen kunniajäseneksi 1945. Nuorsuomalaisen Puolueen aktiivi Laurila oli puolueen viimeinen puoluesihteeri. Hänet tunnettiin myös suomentajana ja novellien kirjoittajana.


title: Edfun temppeli

text: Edfun temppeli on hyvin säilynyt temppeli Egyptissä. Se on rakennettu Ptolemaiosten hallitsijasuvun valtakaudella, 237–57 eaa. Se on Karnakin temppelin jälkeen toiseksi suurin Egyptin temppeleistä. Edfun kaupunki sijaitsee 115 km Luxorista.


title: Edfun temppeli

text: Temppeli on 138 m pitkä ja 76 m leveä. Se on rakennettu aikaisemman temppelin päälle. Rakennustyöt aloitettiin Ptolemaios III:n ja lopetettiin Ptolemaios XI:n valtakaudella. Ne keskeytyivät usein levottomuuksien takia. Seiniiä koristavista korkokuvista on saatu tietoa temppelin käytöstä. Niissä on myös kansallismielistä aineistoa verhottuna uskonnolliseen kuvastoon.


title: Edfun temppeli

text: Temppeli on omistettu Horukselle. Se on säilynyt niin hyvin koska se hautautui autiomaan hiekkaan sen jälkeen kun Horuksen palvominen kiellettiin.


title: Paakarla

text: Paakarla () on Turun Pansion kaupunginosan itäinen asuinalue.


title: Paakarla

text: Paakarlaan kuuluvat muun muassa 1960-luvun lopulla rakennetut seitsenkerroksiset Lumikonkadun vuokrakerrostalot. Niiden pohjoispuolella Lumikonmäellä on vanha Pansion lentomajakka. Paakarlassa sijaitsevat Paakarlan seurakuntakeskus, Pansion nuorisotalo, Pansion koulu ja päiväkoti sekä Pansion Kisapuiston urheilukenttä.


title: Paakarla

text: Alkujaan Paakarla, kuten viereiset Perno, Pansio ja Hyrköinenkin ovat olleet alueen historiallisia kyliä.


title: Paakarla

text: Paakarlan yksinäistalo kuului 1500-luvulta 1700-luvun lopulle Pernon kartanolle, kunnes tilan osti hovioikeuden auskultantti, lääninkamreeri Olof Wibelius. Hän rakennutti tilalle vuonna 1792 valmistuneen mansardikattoisen, kaksikerroksisen uuden päärakennuksen ja perusti sen ympärille kauniin puiston. Paakarlan uudeksi omistajaksi vuonna 1797 tuli tupakkatehtailija Rosendahl, joka kehitti puistoa edelleen. Paakarlan puisto ulottui asuinpihasta etelään Pohjoissalmen rantaan asti, ja siitä tuli 1800-luvulla turkulaisen herrasväen suosittu huvikävelypaikka. Puistosta kerrotaan Topeliuksen kuvateoksessa "Finland framställdt i teckningar" (1845–1852).


title: Paakarla

text:
1900-luvun alkuvuosikymmeniin asti Pansion, Paakarlan, Paavolan, Artukaisten ja Pahaniemen kylät olivat osa Raisiota kunnes tulivat liitetyiksi Turkuun vuonna 1931. Pernon kylän pääosa ja Pernon kartano liitettiin Raisiosta Turkuun 1967.
Nyt Paakarlan puiston paikalla on Pansion öljysataman säiliöitä. Tilan päärakennus siirrettiin vuonna 1928 Turun linnan puistoon, jossa se tuhoutui talvisodan pommituksissa 1940. Paakarlaan paikoilleen jäänyt toinen asuinrakennus purettiin 1970-luvun lopulla. Lumikonkadun varrelle rakennettiin kerrostaloja 1960-luvun lopulla. Kerrostaloja on myös Laivateollisuudenkadulla.


title: Getty Center

text: Getty Center on taidemuseo ja kulttuurikeskus Los Angelesissa. Siellä toimii J. Paul Gettyn museon lisäksi tutkimuskeskus, konservointilaitos ja Gettyn säätiö. Keskus avattiin vuonna 1997.


title: Getty Center

text: Keskuksen on suunnitellut Richard Meier. Sen kaksi siipeä myötäilevät kukkulana harjanteita, joille keskus on rakennettu. Museosiivessä on useita pieniä gallerioita ja 450-paikkainen auditorio. Toisessa siivessä on toimistotilojen lisäksi miljoonan teoksen kirjasto ja lukusaleja.


title: Getty Center

text: J. Paul Gettyn museon toiminta jakaantuu kahteen paikkaan: Getty Centerissä on eurooppalaista maalaus-, piirros-, kuvanveisto- ja valokuvataidetta, kuvitettuja käsikirjoituksia ja taideteollisuuden tuotteita, kun taas Getty Villa Malibussa keskittyy antiikin Kreikan ja Rooman historiaan. Museon tunnetuimpiin töihin kuuluvat Marino Marinin Angel of the Citadel (1950), Vincent van Goghin Iirikset (1889), Claude Monetin Rouenin katedraali aamuvalossa (1894), James Ensorin Kristus saapuu Brysseliin (1889), André-Charles Boullen intarsiatyönä tekemä kaappi (1675-1680), Rembrandtin Vanha mies sotilaspuvussa (1630-1631), ja Gentile da Fabrianon Neitsyt Marian kruunaus (1420).


title: Getty Center

text: Rakennusten väliin jäävässä tilassa on Robert Irwinin suunnittelema monimuotoinen puutarha.


title: Lithos (kirjasintyyppi)

text: Lithos on Carol Twomblyn vuonna 1989 suunnittelema kirjasintyyppi tai fontti. Sen esikuvana ovat antiikin Kreikan kiveen hakatut, karun geometriset kirjaimet. Lithoksen selkeät perusmuodot ja leikkisä epäsymmetrisyys ovat tehneet tästä kirjasintyypistä erittäin suositun. Vuonna 2000 Twombly lisäsi fonttiin kreikan kielen tuen sekä kapiteelikirjaimet ja pienet numerot, ja päivitetty kirjasintyyppi sai nimen Lithos Pro. Lithos sopii parhaiten otsikoihin.


title: Georgian poliisi

text: Georgian poliisitoimi on sisäasianministeriön hallinnon alaa Georgiassa. Siihen kuuluu hälytyskeskustoiminta , turvallisuuspoliisi, palvelukeskus, liikennepoliisi, kansainvälisten suhteiden yksikkö ja rajapoliisi.


title: Georgian poliisi

text: Georgian sisäministeriö jakautuu eri yksiköihin, alueellisiin toimistoihin, valtakunnalliin yksiköihin ja rajapoliisiin.


title: Georgian poliisi

text: Sisäministeriössä yksiköitä on kaikkiaan 21, esimerkiksi keskusrikospoliisi, rikosanalytiikka, informaatioanalytiikka, liikenteenvalvonta ja erikoistehtävien yksiköt. Alueellisia poliisiyksiköitä on kaikkiaan 11.


title: Georgian poliisi

text: Liikennepoliisin tehtäväkuviin kuuluu liikenteenvalvonnan lisäksi myös auttaminen pelastustehtävissä ja rajavalvonnassa. Tbilisin turistialueilla on lisätty käveleviä partioita varsinkin yöaikaan. Partiot on varustettu mm. olkapääkameroilla.


title: Georgian poliisi

text: MIA-akatemia


title: Georgian poliisi

text: Yksi valtakunnallisista yksiköistä on MIA-akatemia, joka on sisäministeriön alainen oma koulutusorganisaatioa. Siellä voi suorittaa korkeakoulu- ja ammattikorkeakoulutasoisia opintoja. MIA-akatemian alaisuuteen kuuluu myös entisen Georgian kommunistisen puolueen arkistojen ylläpito. Poliisikoulu antaa MIA-akatemian alaisuudessa perusvalmiudet poliisiin tehtäviin.


title: Georgian poliisi

text: Turvallisuuspoliisi


title: Georgian poliisi

text: Turvallisuuspoliisin toiminta perustuu sopimukseen, joka tehdään 18-27-vuotiaiden armeijakelpoisten henkilöiden kanssa. Turvallisuuspoliisi on vaihtoehto pakolliselle armeijalle. Sopimuskausi on 12 kuukautta ja se velvoittaa 24 tunnin vuoroihin kolmasti viikossa. Kuukausipalkka on 90 GEL (31 €). Turvallisuuspoliisi turvaa muun muassa strategisia kohteita ja henkilöitä Georgiassa. Turvallisuuspoliisilla on oma hälytysnro 125.


title: Georgian poliisi

text: Hälytystoiminta 112


title: Georgian poliisi

text: Hälytyskeskustoiminta 112 tarjoaa hätäpuhelinpalvelut Georgiassa. Palvelu toimii myös ilman matkapuhelimessa olevaa SIM-korttia. Numerosta voi hälyttää poliisin lisäksi pelastusapua tai ambulanssin.


title: Georgian poliisi

text: Palvelukeskus


title: Georgian poliisi

text: Palvelukeskuksen palveluita tarjotaan yhdekssä toimistossa ympäri Georgiaa. Tyyppillisä palveluita on mm autojen rekisteröinnit .


title: Georgian poliisi

text: Vuonna 2014 Georgian poliisi juhli 10-vuotispäiväänsä ja sai 160 uutta partioautoa. Uudet yhdysvaltalalaiset Ford Interceptor -poliisiautot korvasivat vanhat automallit. Henkilöstö on saanut myös koulutusta Yhdysvalloissa mm. vaarallisten tilanteiden ajotaidoissa. MIA-akatemia on suunnitellut jatkokouluttavansa henkilöstöään lisää Yhdysvalloissa.


title: Georgian poliisi

text: Sisäministeriö on päättänyt 3 000 älykameran hankkimisesta vuonna 2017. Tbilisissä on vain 120 liikennepoliisia, kun liikenteessä olevia autoja on puoli miljoonaa. Moderni teknologia ja älykamerat tulevat avuksi valvomaan mm. punaisten valojen käyttöä. Rikkomus viestitään rikkomuksen tekijöille tekstiviestillä tai sovelluksen avulla. Älykameroihin tallentuvat jatkossa useat rikkeet, kuten keltaisen viivan ylitykset tai ajaminen väärään suuntaan. Älykameroiden tiedot ohjataan automaattisesti poliisin komentokeskukseen. Georgiassa on käytössä autoilijoille pisteysjärjestemä. Vuosittain autoilija saa sata pistettä, joista vähennetään pisteitä liikennerikkomusten myötä. Automaattinen valvonta ei vähennä pisteitä toistaiseksi.


title: Bohai

text: Bohai tai Balhae (hangul: 발해, hanja: 渤海 McCune-Reischauer: "Parhae") oli valtio nykyisen Kiinan Mantšuriassa ja Korean niemimaan pohjoisosissa. Bohai muodostui Tang-dynastian ja Sillan keskenään jakaman Goguryeon entisille pohjoisalueille niiden irrottauduttua Tang-dynastian suorasta vallasta Dae Joyeongin eli "Gon" johdolla vuonna 698. Valtakunta kesti aina vuoteen 926 saakka, jolloin sen valloitti kitaanien perustama Liao-dynastia. Goguryeon asukkaiden tapaan Bohain asukkaat olivat mahdollisesti sukua džurtšeneille eli sittemmille mantšuille.


title: Bohai

text: Bohain edeltäjä oli Goguryeo, jonka Korean niemimaalla sijainnut Sillan valtio jakoi yhdessä Kiinan Tang-dynastian kanssa vuonna 668. Sillan kuningaskuntaa on kutsuttu sittemmin yhdistyneekksi Sillaksi sen vallattua vielä Tang-dynastian saamaat osat Daedong-joen eteläpuolella vuonna 676. Tang-dynastia hallitsi edelleen Goguryeon entisiä alueita joen pohjoispuolella, mutta paikalliset vzastustivat kiinalaisvaltaa sitkeästi. Vastarinnan laannuttamiseksi kiinalaiset läänityttivät suuren alueen Goguryeon viimeiselle kuninkaalle Bojangille, josta tuli samalla Liaodongin kuvernööri ja titteliltään Joseonin kuningas. Bojangin kuoltua alueella hallitsivat hänen jälkeläisensä muodollisesti Kiinan alaisina, mutta käytännössä autonomisina hallitsijoina. Vuonna 698 Kiina vetäytyi Itä-Mantšuriasta ja entinen Goguryeon kenraali Dae Joyeong perusti Bohain valtion. Bohai ei hallinnut kaikkia entisen Goguryeon eteläisiä alueita, mutta toisaalta sen rajat ulottuivat edeltäjäänsä pohjoisemmaksi. Yhdistyneen Sillan perustamisen yhteydessä on usein puhuttu Korean yhdistymisestä Bohai kokonaan sivuttaen, vaikkakin tämä ei näin pidä kokonaan paikkaansa.


title: Bohai

text: Vuoteen 719 hallinnut Dae Joyeong otti hallitsijanimen "Go". Nimensä Bohai tai sinokoreaksi Balhae valtio sai Tang-dynastialta sen alettua maksamaan muodollista tribuuttia 713. Joidenkin tutkijoiden mukaan tämä tarkoitti sitä, että Bohhai oli edelleen ainakin muodollisesti osa Kiinaa. Bohai levitti hallitsemiaan alueita kuningas "Mon" valtakaudella (719–737). Bohailaiset tekivät myös sotaretken meren kautta Kiinan Shandongin niemimaalle saakka, josta sanottiin vapautetun Goguryeon luhistumisen yhteydessä vangittuja. Lopulta palattiin kuitenkin jälleen diplomatiaan ja Bohain lähettiläät tapasivat kiinalaisia lähettiläitä useaan otteeseen tribuuttijärjestelmän puitteissa Dengzhoun satamakaupungissa. Bohain lähettiläitä kävi myös aina Japanissa saakka. Kuningas Seonin (818–830) valtakautta on joskus pidetty Bohain loistokautena.


title: Bohai

text: Bohain vaikutusvalta alkoi kuitenkin heiketä sittemmin 800-luvulla. Pitkä rauhan aika vaikutti mahdollisesti sotilaallisen valmiuden rappeutumiseen. Joskus on esitetty, että Bohain heikentyminen olisi johtunut sen silloisella alueella sijaitsevan Baekdu-tulivuoren purkauksesta. Joka tapauksessa samalla kun Bohai heikkeni, sen naapurissa eläneet kitaanit vahvistuivat. Kitaanien sotapäällikkö Yelu Abaoji oli perustanut Liao-dynastian vuonna 907 ja vuonna 926 kitaanit valtasivat Bohain alueen. Osa Bohain yläluokasta pakeni Korean niemimaalle tällä välin Sillan tilalle perustetun Goryeo-dynastian alueelle. Myöhemmät Koreaa hallinneet dynastiat käyttivät Bohain ja Goguryeon historiaa oikeuttaessaan toimensa niiden levittäessä valtaansa edelleen pohjoiseen.


title: Bohai

text: Bohaita edeltäneen Goguryeon asukkaat on joskus liitetty džurtšeneihin ja sittempiin mantšuihin. Sikäli kun tämä mahdollisesti pitää paikkansa, Bohain asukkaat lienevät edustaneet saman kaltaista identiteettiä. Etnisesti ja kielellisesti sen asukkaat poikkesivat Sillan valtion korealaisina pidetystä väestöstä.


title: Bohai

text: Bohai sai kulttuurillisia vaikutteita Tang-dynastian Kiinasta. Bohaissa käytettiin kiinan kirjoitusjärjestelmää. Mallia otettiin myös maan hallintoon. Tang-dynastian esimerkin mukaisesti Bohailla oli viisi pääkaupunkia, pohjoinen, keskinen, eteläinen, itäinen ja läntinen. Pääasiallinen ylhäinen pääkaupunki sijaitsi nykyisen Dongjingchengin alueella Kiinan Heilongjiangin maakunnassa.


title: Bohai

text: Bohai sijaitsee suhteellisen pohjoisessa ja sen alueella ei viljelty kylmyyden takia riisiä, vaan esimerkiksi hirssiä, ohraa ja papuja. Muihin elinkeinoihin lukeutuivat karjan kasvatus ja metsästys. Bohain alueelta vietiin hevosia, turkiksia, ginsengiä ja keramiikkaa Kiinaan ja Japaniin.


Hennekerin hevosen lihavuuskuntoluokitusjärjestelmä on numeerinen asteikko, jolla arvioidaan rasvan määrää hevosen kehossa. Se on kehitetty 1980-luvun alussa tohtori Don Henneke Teksasin A&M Yliopistossa, ja se julkaistiin ensimmäisen kerran vuonna 1983. Se on standardoitu järjestelmä, jota voidaan käyttää kaikkiin rotuihin ilman erikoislaitteita; kunto arvioidaan silmämääräisesti ja tunnustelemalla. Tulokset vaihtelevat 1-9, jossa yksi on erittäin laiha ja yhdeksän on erittäin lihava; ihanteellinen alue useimmat hevoset on 4-6. järjestelmä perustuu sekä visuaalinen arviointiin ja käsin tunnusteluun.


title: Hennekerin hevosen lihavuuskuntoluokitusjärjestelmä

text: Henneke-asteikko kuvaa kehon kunnossa pisteet seuraavasti:


title: Katja Nyberg (poliitikko)

text: Katja Nyberg (s. 1971) on ruotsalainen poliitikko, puoluekannaltaan ruotsidemokraatti. Hän on toiminut vuodesta 2018 valtiopäiväedustajana Tukholman kunnan vaalipiiristä.


title: Katja Nyberg (poliitikko)

text: Nyberg on ammatiltaan poliisi. Hänet valittiin Ruotsin valtiopäiville syyskuun 2018 vaaleissa, mitä ennen hän työskenteli Ruotsin keskusrikospoliisissa NOA:ssa (Nationella operativa avdelningen). Nyberg on valtiopäivien oikeusvaliokunnan jäsen.


title: Katja Nyberg (poliitikko)

text: Nyberg tuli mukaan ruotsidemokraattien toimintaan vuonna 2014, keskeisenä syynä puolueen maahanmuuttopoliittiset linjaukset. Hänet valittiin vuonna 2017 kaksivuotiskaudeksi puolueen Tukholman paikallisyhdistyksen hallitukseen.


title: YIT Chalets Waskia

text: Vaasan Vaskiluotoon suunnitellaan Scandic Waskian yhteyteen tornirakennusta, joka on 21 kerrosta korkea. Kerrostaloon on suunnitteilla pääsääntöisesti asuntoja ja se luo Vaasaan uuden maamerkin. Rakennuttajana ja suunnittelijana toimii rakennuskonserni YIT.


title: Espoon Palloseura (jalkapallo)

text: Espoon Palloseura (lyh. EPS, virallisesti Espoon Palloseuran Jalkapallo ry) on vuonna 1970 perustettu espoolainen jalkapalloseura. EPS:n miesten edustusjoukkue nousi kauden 2018 päätteeksi historiansa ensimmäistä kertaansa Uudenmaan piirin kolmannen disivioonan lohkosta Suomen kolmanneksi korkeimmalle sarjatasolle Kakkoseen.


title: Espoon Palloseura (jalkapallo)

text: Omana seuranaan toimiva Espoon Palloseuran Jääkiekko on pelannut Suomi-sarjassa.


title: Hannele Laurila

text: Hannele Laurila on suomalainen manageri, jonka ensimmäisiä kiinnityksiä olivat 90-luvulla Laura Voutilainen, Isto Hiltunen ja Taivassatama. Vuoden managerointisuhteen jälkeen Laura Voutilainen riitaantui Managerinsa kanssa ja halusi purkaa kymmenen vuoden määräaikaisen sopimuksen. Asiaa setvittiin käräjillä käräjillä asti. Sittemmin Laurilan ja Voutilaisen välit ovat kuitenkin korjaantuneet. Oikeudenkäyntien jälkeen Laurila vetäytyi pois julkisuudesta, mutta aloitti managerina uudelleen vuonna 2014, jolloin hänen talliinsa kuului lehtitietojen mukaan Nomi Enckell ja Mari Varjovirta.


title: Vallinkoski (täsmennyssivu)

text: Vallinkoski ja Wallinkoski tarkoittavat seuraavia:


title: Wallinheimo

text: Wallinheimo on muun muassa seuraavien henkilöiden sukunimi:


title: Pegaso

text: Pegaso oli ajoneuvojen tuotemerkki, joka kuului vuonna 1945 generalissimus Francisco Francon valtiollistamaa Espanjan ajoneuvoteollisuutta yhdistämällä vuonna 1946 syntyneeseen, Madridissa kotipaikkaansa pitäneeseen ENASA:an ["Empresa Nacional de Autocamiones S.A."). Organisatorisesti yritys toimi teollisuusyhtymä INI:n (Instituto Nacional de Industria, 1940-1995) alaisuudessa, ja ENASA:n perustaja oli Wifredo Ricart. Barcelonassa niin hyötyajoneuvoja, henkilöautoja, sotilasajoneuvoja kuin linja-autojakin valmistavan Pegason juuret olivat Hispano-Suizan barcelonalaisessa ajoneuvohaarassa, jonka toiminta oli jatkunut pienimuotoisena, vaikkakin Hispano-Suizan Ranskan autotuotanto oli lakannut vuonna 1938 sen siirryttyä uhkaavan sodan vuoksi sotilasalan tuotantoon. Pegaso toiminta jatkui vuodesta 1945 alkaen edeltäjänsä tiloissa, kun Hispano-Suiza oli osana ajoneuvoteollisuuden järjestelyä tullut vähemmistöosakkaaksi ENASA:an. Barcelonan ja Madridin ohella ENASA harjoitti valmistustoimintaa myöhemmin myös Valladolidissa. Espanjan ajoneuvoteollisuuden käynnistäminen valtion tuella oli tarpeen, sillä Franco-valtakaudella eristäytyneessä ja vähävaraisessa maassa yksityisillä tahoilla ei olisi ollut mahdollista käynnistää suuria resursseja edellyttävää, riittävän mittakaavan teollista ajoneuvovalmistusta. Espanjan liityttyä Euroopan Yhteisöön se yksityisti valtiollisessa omistuksessa ollutta ajoneuvoteollisuuttaan: vuonna 1990 ENASA siirtyi käännerikkaiden tapahtumien jälkeen Fiat-ryhmään kuuluneelle IVECO:lle, ja viimeisen Pegaso-nimeä kantaneen kuorma-auto valmistuttua kesäkuussa 1994 perinnerikas tuotemerkki jäi lyhytaikaisia poikkeuksia lukuun ottamatta pois käytöstä.


title: Pegaso

text: Pegason tuotemerkki, lentävä Pegasos-hevonen maapalloa kuvaavassa ympyrässä, oli Ricartin itsensä suunnittelema, ja hevonen kuvasti Wieniin vuonna 1574 perustetun kuuluisan Espanjalaisen ratsastuskoulun temppuja taitavaa Lipizzanhevosta hyppäämässä renkaan läpi. Pegason automalleissa, joissa voimanlähteenä oli V8-moottori, tunnuksen taustalle oli sijoitettu V-kirjain. Idea käyttää Pegasos-hevosta logossa juontui Bristol Pegasus-lentomoottoreista, joita Alfa Romeo Avio valmisti lisenssillä - Ricart oli siirtynyt yhtiön lentomoottorisaran palvelukseen vuonna 1936 - joskin hän lienee myös saanut inspiraation Ferrari:n vuodesta 1929 asti käyttämästä "cavallino rampante"-logosta: tuo tunnus oli hieman muunneltuna peräisin hävittäjälentäjä Francesco Baraccalta (monipolvinen tarina). Sulavakäytöksisen ja monikielisen Ricartin ja kulmikkaan Enzo Ferrarin tiedetään riitaantuneen Alfa Romeo-kilpatallin aikana, mikä seurauksena tallia johtanut Ugo Gobbato erotti Ferrarin marraskuussa 1939 - tämä ryhtyisi sittemmin valmistamaan aluksi Auto-Avia Construzioni-nimellä omia autojansa - eli koppavaksi mainitun Wilfredo Ricartin ja Enzo Ferrarin välinen suhde ei ollut kitkaton.